
Sfântul cuvios Ştefan Savaitul 
(13 iulie / 28 octombrie) 





Cuviosul Ştefan Savaitul - 1 se spune „Savaitul” deoarece s-a călugărit din tine- 
reţe în vestita Mănăstire Sfântul Sava din Palestina. Pentru viaţa sa duhovnicească 
îmbunătăţită a fost învrednicit cu treapta arhieriei. Bunul Dumnezeu l-a învrednicit 
cu darul tămăduirilor. Astfel, a vindecat prin rugăciune o fecioară stăpânită de 
diavol; îmblânzea animalele sălbatice şi prin lovirea cu toiagul în piatră a făcut să 
iasă apă, pentru ca unul din ucenicii lui să-şi potolească setea. A trecut cu pace la 
Domnul. 

În această lună (iulie) ziua a treisprezecea - Soborul Sfântului Arhanghel 
Gavriil şi prea cuviosul părintele nostru Ştefan savaitul (Minei) 





La Vecernie 


La Vecernie 
La Doamne strigat-am..., Stihirile pe 6, ale Arhanghelului 3, şi ale cuviosului 3. 
Stihirile Arhanghelului, glasul 1: 
Podobie: Prea lăudaţilor mucenici... 
Gavriil cel mai mare, mintea cea cu chip dumnezeiesc, cea luminoasă şi cerească, 
priveşte la Lumina cea în trei sori, şi cântă cu cetele cele de sus, dumnezeiasca şi 
înfricoşata cântare; rugându-se să se dăruiască sufletelor noastre, pace şi mare 
milă. 
Taina cea mare, cea neştiută mai-nainte de îngeri, şi mai-nainte de veci ascunsă, ţie 


unuia s-a încredințat Gavriile, şi aceasta uneia celei Curate o ai spus, în Nazaret 
venind. Cu care roagă-te să dăruiască sufletelor noastre pace şi mare milă. 

Cela ce pururea eşti plin de lumină, şi faci voia, şi plineşti poruncile Atotţiitorului, 
mai-marele îngerilor Gavriile prea alesule, mântuieşte pe cei ce te cinstesc pe tine 
cu dragoste, pururea cerşind, să se dăruiască sufletelor noastre pace şi mare milă. 


Alte Stihiri ale cuviosului glasul al 8-lea: 


Podobie: O, prea slăvită minune! Izvorul vieţii în mormânt se pune, şi scară către 
Cer mormântul se face; veseleşte-te Ghetsimani, a Născătoarei de Dumnezeu sfân- 
tă casă. Să strigăm credincioşii, pe Gavriil având începător cetelor: cea plină de dar 
bucură-te, cu tine este Domnul, Cel ce dă lumii prin tine mare milă. 


Părinte purtătorule de Dumnezeu Ştefane, întărindu-ţi cugetul cu înţelegere dumne- 
zeiască, foarte luminat; şi îndreptând mânia cu bărbăia, şi pofta cu întregimea 
minţii, şi toată puterea sufletului cu dreptatea, prea înțelepţeşte ai alcătuit căruță de 
bunătăţi prea veselitoare; pe care suindu-te, cu bucurie te-ai înălţat către înălțime. 


Părinte grăitorule de Dumnezeu Ştefane cuvioase, luminatu-ţi-ai cugetul cu teo- 
logia, punând fericite mânia înainte ca pe un purtător de suliță împotriva eresurilor 
celor hulitoare, pentru dorirea desfătării celei de sus. Căreia te-ai învrednicit a te 
împărtăşi fericite dumnezeiescule, ca unul ce stai înaintea scaunului Împăratului 
tuturor, şi Atotţiitorului. 


Părinte grăitorule de Dumnezeu Ştefane, trudindu-ţi gândul despre toate părțile 
prin înfrânare, l-ai plecat să alerge în sus către pricina cea dintâi, şi liniştind tul- 
burarea lumii, şi lepădându-te de grijile ei, pururea ai fost amestecat prin curăția 
cugetului, cu dorirea cea cu adevărat desăvârşită, cugetătorule de Dumnezeu, cu- 
vioase. 


Slavă..., glasul al 6-lea, a lui Vizantie 


Bucuraţi-vă împreună cu noi toate căpeteniile cetelor îngereşti, că cel mai-nainte 
stătător al vostru, şi al nostru folositor, marele Arhistrateg, în ziua de astăzi întru 
cinstită Biserica lui, cu mărire arătându-se, o sfințeşte. Pentru aceasta după datorie 
cântându-i lui, să strigăm: Acoperă-ne pe noi cu acoperământul aripilor tale, mai- 
mare Gavriile Arhanghele. 


Și acum..., a Născătoarei 


Nimenea din cei ce aleargă la tine, nu iese ruşinat de la tine, Fecioară prea curată 
Născătoare de Dumnezeu, ci cere dar, şi primeşte dăruirea spre folosul cererii. 

A Crucii, a Născătoarei 


Preacurata dacă Te-a văzut pe Cruce spânzurând, plângând a strigat ca o Maică: 
Fiul meu şi Dumnezeu, prea dulcele meu Fiu, cum suferi patimi de ocară. 


La Stihoavnă 
Stihirile, glasul al 4-lea: 
Podobie: Dat-ai semn celor ce... 


Mintea cea mai-nainte de veci, a doua lumină te-a aşezat pe tine Gavriile, care cu 
împărtăşiri dumnezeieşti luminezi lumea, şi ne descoperi nouă cea din veac 
dumnezeiască şi cu adevărat mare taină, pe Cel ce s-a întrupat în pântece fecioresc, 
care a fost fără de trup, şi s-a făcut om, ca să mântuiască pe om. 


Stih: Cela ce faci pe îngerii Tăi duhuri, şi slugile Tale pară de foc. 


Înaintea scaunului Dumnezeirii celei în trei luminătoare stând, şi din destul fiind 
strălucit cu dumnezeieştile străluciri, cele ce ies neîncetat de acolo, pe cei ce 
dănţuiesc pe pământ cu bucurie, şi te laudă pe tine, de negura patimilor mântuieşte- 
i, ŞI cu luminare îi străluceşte, Gavriile mai-marele voievod, rugătorule pentru 
sufletele noastre. 


Stih: Binecuvântează suflete al meu pe Domnul, Doamne Dumnezeul meu măritu- 
te-ai foarte. 


Sfărâmă întărâtările celor din Agar, care asupra turmei tale adesea năvălesc, poto- 
leşte despărţirile Bisericii, alină viforul ispitelor celor fără măsură. Izbăveşte de 
nevoi şi de primejdii, pe cei ce cu dragoste te cinstesc pe tine, şi sub acoperământul 
tău aleargă, Gavriile, mai-marele voievod, rugătorule pentru sufletele noastre. 


Slavă..., Și acum..., glasul al 8-lea, a lui loan monahul 


Ca cela ce eşti mai mare cetelor şi apărător, şi îngerilor povăţuitor, şi mai-mare 
voievod, din toată nevoia şi necazul, din boli şi din cumplite păcate mântuieşte, pe 
cei ce te laudă cu tot adevărul, şi te roagă pe tine slăvite, ca cel ce fără materie fiind 
cu adevărat, vezi pe cel fără materie, şi cu lumina cea neapropiată a slavei Stă- 
pânului eşti strălucit. Că Acela cu iubire de oameni trup pentru noi din Fecioară a 
luat, vrând să mântuiască pe om. 

Troparul, glasul al 4-lea: Mai mare voievodule al oştilor cereşti, rugămu-te pe tine 
noi nevrednicii, ca prin rugăciunile tale să ne acoperi pe noi cu acoperământul 
aripilor slavei tale celei netrupeşti, păzindu-ne pe noi cei ce cădem cu dinadinsul şi 
strigăm: Mântuieşte-ne din nevoi Gavriile, ca un mai mare peste cetele puterilor 
celor de sus. 


Vezi: lar slujba Sfintei Golinduh s-a aşezat să se cânte întru această seară la Pave- 
cerniţă. 


La Utrenie 


Canoanele - Unul din Octoih cu Irmosul pe 4, şi al Arhanghelului pe 6, şi al 
Cuviosului pe 4. 


Canonul Arhanghelului 

facere a lui losif 
Cântarea 1-a, glasul ul 4-lea 
Irmos: Deschide-voi gura mea, şi se va umplea de Duh, şi cuvânt voi răspunde 
Impărătesei Maicii, şi mă voi arăta luminat prăznuind, şi voi cânta minunile ei, 
bucurându-mă. 
Ca unul ce prin împărtăşirile cele fără de materie ale luminii celei desăvârşite eşti 
lumină dumnezeiască, şi fără materie, rogu-te Arhanghele, să mi se lumineze gân- 
dul meu prin rugăciunile tale, ca să te laud. 
Astăzi să adunăm cete dumnezeieşti, cu bucurie cinstind pe cel mai mare al min- 
ților celor fără de trup, care a vestit bucuria cea negrăită, ce a venit în lume pentru 
bunătatea Sa. 
Noi, cei ce dorim de tine Gaviriile, avându-te pe tine părtinitor prea mare, şi către 
Dumnezeu ajutor, şi zid şi întărire, ne mântuim de primejdii, şi de stricăciunea 


şarpelui, lăudându-te. 


A Născătoarei 

Dacă te-a văzut Gavriil pe tine Stăpână curată, ceea ce eşti fără prihană, luminat a 
strigat către tine: Bucură-te, ceea ce eşti neispitită de nuntă, mântuirea oamenilor, 
lauda şi cuvântarea cea cinstită a îngerilor. 


Alt Canon, al cuviosului 
Cântarea 1, glasul al 2-lea 
Irmos: Întru adânc a aşternut de demult toată oastea lui Faraon puterea cea într- 
armată, iar întrupându-Se Cuvântul, a pierdut păcatul cel rău, Domnul cel prea 
slăvit, căci cu slavă S-a prea mărit. 
Aducându-ţi datoria învăţăturii tale prea fericite, ne plătim datoria, împletindu-ţi 
cunună de laude, iar tu prea fericite primind cu blândeţe, dă-mi mie darul Duhului 
cu rugăciunile tale. 
Pornirea patimilor celor pierzătoare o ai veştejit părinte, ca unul ce ai avut cu- 
noştință cugetătoare de Dumnezeu, că ai fost milosârd, bine-primitor, şi blând, şi 
cinstit, fiind încununat cu cuvântul înţelepciunii şi al cunoștinței Ştefane. 
Slavă... 
Sfinţit te-ai împodobit pe tine părinte, prin cunoştinţă şi prin lucrare de faptă şi prin 
daruri, grăitorule de Dumnezeu Ştefane, fiind împodobit cu graiul cel dumnezeiesc 
şi cu darul, şi de nădejdea ce ai avut, nu te-ai lipsit prea fericite. 
Și acum..., a Născătoarei 
Arătatu-te-ai cu adevărat mai aleasă decât toate zidirile cele văzute şi cele nevă- 
zute, Preacurată, că ai născut pe Ziditorul, precum bine a voit să se întrupeze în 
pântecele tău. Căruia cu îndrăzneală te roagă, să se mântuiască sufletele noastre. 
Canonul Arhanghelului 
Cântarea a 3-a 
Irmos: Pe ai tăi cântăreţi Născătoare de Dumnezeu; ceea ce eşti izvor viu şi în- 


destulat, care s-au împreunat ceată duhovnicească întăreşte-i şi întru dumnezeiască 
mărirea ta, cununilor slavei învredniceşte-i. 

Cu împărtăşirea luminii celei prea fără materie ca cel ce eşti fără materie cu ade- 
vărat Gavriile, mai presus de materie fiind luminat, lumină a doua te-ai văzut, pe 
oamenii cei materialnici, care te laudă pe tine, totdeauna luminându-i. 
De mai mare laudă te-ai învrednicit, mare taină nouă descoperindu-ne, cela ce eşti 
mai mare între îngeri; prin care ne-am ridicat de pe pământ la înălțimea cea mai 
mare, cei ce mult te cinstim pe tine. 
Arată-te din Cer tuturor, celor ce cu dragoste te căutăm pe tine pururea, şi alină vi- 
forul cel pornit asupra noastră, al ispitelor şi al necazurilor, o Gavriile mai-mare 
voievodule. 
A Născătoarei 
Descoperindu-ţi ţie odinioară Gavriil taina cea ascunsă de demult, Fecioară, a stri- 
gat: Bucură-te, cămara lui Dumnezeu, întru care sălăşluindu-se, pe toți oamenii i-a 
îndumnezeit, ca un Indurat. 

Alt Canon, al cuviosului 
Cântarea a 3-a 


Irmos: Înflorit-a pustiul... 


Strălucit-a viaţa ta în lume ca soarele cel cu totul luminos, purtătorule de Dumne- 
zeu, Ştefane, şi a luminat, pe cei ce cu credinţă şi cu dragoste se ţin de tine. 


Cu învăţăturile tale cuvioase se luminează marginile pământului, că ai strălucit ca 
un luminător în Biserica lui Hristos, întru care s-a întărit inima ta, purtătorule de 
Dumnezeu. 


Slavă... 


Păzitu-ţi-ai sufletul nerobit de patimi, şi de dezmierdările trupului, cinstite purtă- 
torule de Dumnezeu $Ştefane. Pentru aceea acum te lăudăm după vrednicie. 


Și acum..., a Născătoarei 


Arătatu-te-ai cu curăţie, strălucind ca crinul în mijlocul spinilor cu strălucirea 
fecioriei tale Stăpână, Născătoare de Dumnezeu prea cinstită. 

Irmosul: Inflorit-a pustiul ca crinul Doamne, biserica păgânilor cea stearpă prin 
venirea Ta, întru care s-a întărit inima mea. 


Condac, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Cercând adâncimea înţelepciunii Ștefane, te-ai învrednicit, a o câştiga după bună, 
plăcere, şi prin dureri ai dobândit, piatra cea de mult preț a înţelepciunii prea 
fericite. 


Sedealna, glasul 1: 


Podobie: Mormântul Tău, Mântuitorule, ostaşii străjuindu-l, morți s-au făcut de 
strălucirea îngerului ce s-a arătat, care a vestit femeilor Învierea. Pe Tine Te 
mărim, Pierzătorul stricăciunii, la Tine cădem, cel ce ai înviat din mormânt la Unul 
Dumnezeul nostru. 


Marele Gavriil arătându-se voievod îngerilor, pururea cântă cu dânşii cântarea cea 
dumnezeiască a Treimii, bucurându-se. Pentru aceasta să-l lăudăm toţi întru cre- 
dinţă cu glas mare, cu cântare slăvind pe dumnezeiescul Arhanghel. 


Slavă..., Sedealna cuviosului, glas şi Podobie asemenea, 

Sângele tău înțelepte, cu taină a strigat de pe pământ către Dumnezeu, ca al lui 
Abel, de Dumnezeu înţelepţite; că luminat ai propovăduit pe Treimea cea nezidită. 
Pentru aceasta cuvioase, ca un păstor strălucind, ai gonit pe lupii eresului cu praştia 
Duhului. 

Și acum..., a Născătoarei 

Ceea ce nu ştii de Mire curată de Dumnezeu Născătoare Fecioară, ceea ce eşti folo- 
sitoarea creştinilor şi acoperământul, mântuieşte de primejdii şi de necazuri, şi de 
asuprelile cele rele, pe toţi cei ce au nădejdile întru tine curată, şi mântuieşte sufle- 
tele noastre cu dumnezeieştile tale rugăciuni. 


Canonul Arhanghelului 


Cântarea a 4-a 


khkkhkkhkhkkrhkhkhkhkhkhhkikhhkikrhikikik 


e Xe De Xe Xe De Xe e e Xe e e e De De e e e e e e De e e e e e e e e XX 


khkhkkhkkkhkkhkhkikhkkhkrhkikhhkikhkihkikihyik 


XP Xp e Xe Xe e Xe e e Xe e e Xe e De e Xe e e e e e e Xe e e E e e e e XX 


Irmos: Dumnezeiescul sfat cel neurmat, al Celui Preaînalt, al întrupării Tale celei 
din Fecioară, proorocul Avacum înţelegându-l a strigat: Slavă Hristoase puterii 
Tale. 


Stătut-ai odinioară Gavriile după vrednicie minunate, prin împărtăşirile dumne- 
zeieştii stăpânii luminând pe proorocul Daniil, punându-i lui prin Duhul arătarea 
celor nevăzute. 


Cu guri de tină te lăudăm cu bucurie pe tine, cela ce eşti cu firea de foc; scoate-ne 
pe noi totdeauna din focul cel ce arde, cu dumnezeieştile tale mijlociri Gavriile. 


In haină dumnezeiască mai mult decât soarele strălucită cu slavă negrăită fiind 
îmbrăcat, mai mare voievodule al slujitorilor, stai înaintea Împăratului Ceresc, 
veselindu-te. 


A Născătoarei 


Cunoscându-te pe tine Gavriil, că eşti cu totul curățită de Duhul, arătat a strigat 
către tine Preacurată: Bucură-te, mântuirea blestemului, şi înnoirea strămoşilor. 


Alt Canon, al cuviosului 
Cântarea a 4-a 
Irmos: Venit-ai din Fecioară, nu sol, nici înger, ci Tu Insuţi, Domnul, Te-ai Intru- 
pat şi m-ai mântuit pe mine, tot omul. Pentru aceasta, cântăm Tie: Slavă puterii 
Tale, Doamne. 
Tu, Ştefane te-ai făcut cunună sihaştrilor, fiind împodobit cu bunătatea ca cu o 
piatră de mult preţ, căci te-ai arătat podoabă cu adevărat de Dumnezeu dăruită, 
fericite. 
Inţelepciunea cea dumnezeiască o ai cinstit purtătorule de Dumnezeu, pentru aceea 
te-a luminat ea pe tine cu cununile darurilor, pricinuindu-ţi ție slava cea veşnică, 


părinte cinstite. 


Slavă... 

Cunună neveştejită ţi-a împletit ţie Stăpânul, ca unul ce este drept, făcându-i răs- 
plătire pentru bunătate, prea fericite, că tu te-ai făcut ucenic curat slavei cugetăt- 
orului de Dumnezeu. 


Și acum..., a Născătoarei 


Eva mi-a adus mie roada omorârii, iar tu prea curată născând Viaţa cea ipostatnică, 
iarăşi m-ai înviat. Pentru aceea strig către tine: Bucură-te, pururea Fecioară. 


Canonul Arhanghelului 
Cântarea a 5-a 
Irmos: Spăimântatu-s-au toate de dumnezeiască slava ta; că tu Fecioară neispitită 
de nuntă, ai avut în pântece pe Dumnezeul cel peste toate, şi ai născut Fiu pe Cel 
fără de ani, tuturor celor ce te laudă pe tine pace dăruindu-le. 
Cu împărtăşirea minţii celei dintâi fiind luminat, a doua lumină te-ai văzut, stri- 
gând împreună cu cetele îngereşti cele nenumărate: Sfânt este Tatăl atotfăcătorul, 
Fiul cel împreună fără de început, şi Duhul cel de pe un scaun. 
Chipul tău este de foc, frumuseţea prea luminată, de care se minunează tot gândul; 
slava îţi este mare, Gavriile prea mărite, mai marele dumnezeieştilor îngeri, podoa- 
ba tuturor celor ce te laudă pe tine cu credinţă. 
Dumnezeiescul Zaharia dacă te-a văzut pe tine odinioară, stând împreună în vre- 
mea cădirii, a rămas mut; că n-a crezut vestirii tale, celei înfricoşate, pe care i-ai 
spus-o Gavriile mai mare voievodule. 
A Născătoarei 
Biserică de sfinţenie fiind, ceea ce eşti cu totul fără prihană, prin glasul lui Gavriil 
Arhanghelul, ai născut pe Cela ce se odihneşte întru sfinţi, pe Dumnezeu cel Prea- 
Sfânt, care pe toţi sfinţeşte, şi din nevoi îi scoate. 


Alt Canon, al cuviosului 


Cântarea a 5-a 

Irmos: Mijlocitor Te-ai făcut lui Dumnezeu şi oamenilor, Hristoase Dumnezeule. 
Că prin Tine, Stăpâne, am aflat izbăvirea din noaptea necunoştinţei către Părintele 
Tău, începătorul luminii. 


Cu dragostea nepătimirii ai stins pornirea patimilor, de Dumnezeu purtătorule 
Ştefane; şi ţi-ai luminat starea sufletului prin priviri şi prin fapte părinte. 


Cu minte curată ai citit Scripturile Duhului grăitorule de Dumnezeu Ştefane, şi ai 
adunat dumnezeiasca avuţie a privirii şi a faptei, cuvioase părinte. 


Slavă... 


Cercând a afla adâncimea înţelepciunii, ai luat Ştefane cât a fost spre întrebuințare, 
şi prin osteneli ai primit mărgăritarul cunoştinţei cel de mult preţ. 


Și acum..., a Născătoarei 


Prea curată Născătoare de Dumnezeu, iată precum a zis Isaia mai-nainte, ai primit 
în pântece mai presus de cuvânt pe Hristos Dumnezeu, şi mai presus de fire l-ai 
născut pe EI, Născătoare de Dumnezeu. 


Canonul Arhanghelului 
Cântarea a 6-a 


Irmos: Cugetătorilor de Dumnezeu, săvârşind acest praznic dumnezeiesc, şi cu 
totul cinstit al Maicii lui Dumnezeu, veniți să plesnim cu mâinile slăvind pe Hri- 
stos, cel ce s-a născut dintru dânsa. 


Limbile pământeşti nu pot să te cinstească pe tine mintea cea luminoasă şi ce- 
rească, care eşti strălucit prea luminos cu dumnezeieşti străluciri, mai presus de 
minte negrăit. 


Cela ce eşti raze de soare mult-luminoase, mai marele voievod al slugilor celor de 
foc, cu rugăciunile tale către Stăpânul cele de lumină purtătoare, pe cântăreții tăi 
din întunericul patimilor scoate-l. 


Sfaturile păgânilor risipeşte-le, credinţa ortodoxă întăreşte-o, aşează împerecherile 
Bisericii, Arhanghele, cu rugăciunile tale cele către Făcătorul a toate. 

A Născătoarei 


Cuvintelor lui Gavriil celor dumnezeieşti ascultătoare ai fost Curată, şi pe Cuvântul 
cel prea fără de început l-ai născut cu trup, care a mântuit lumea de necuvântare. 


Alt Canon, al cuviosului 
Cântarea a 6-a 
Irmos: În adâncul greşelilor... 


Arătatu-te-ai luminător lumii prea luminat, părinte Ştefane, luminând cu luminile 
cuvântului, pe cei ce aleargă la tine cu credinţă şi cu dragoste. 


Fericit ţi-ai petrecut viaţa, că închizându-ţi simţirile, ai ieşit afară din tulburarea lu- 
mii, şi ai vorbit cu Dumnezeu, Ştefane. 


Slavă... 


Foarte frumoasă, foarte bună este cununa, cu care acum te-a încununat Domnul 
tău, înălțându-te cu bunătăţile, şi împărăţind patimile, prea alesule. 


Și acum..., a Născătoarei 


Mai presus de fire ai născut Fecioară, şi în veac petreci Fecioară, arătând semnele 
Dumnezeirii celei adevărate ale Fiului şi Dumnezeului tău. 


Irmosul: Intru adâncul greşelilor fiind înconjurat, chem adâncul milostivirii Tale 
cel neurmat, din stricăciune Dumnezeule scoate-mă. 


Condac, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe binecredincioşii creştini, dăruindu-le lor biruinţă asupra celui po- 
trivnic, având ajutorul Tău armă de pace, nebiruită biruinţă. 


Tu fiind mai-mare peste slujitorii cei fără de trupuri ţie unuia s-a încredinţat 
înfricoşată taina cea rânduită mai-nainte de veci, Gavriile prea slăvite, naşterea 

adică cea negrăită a Sfintei Fecioare, către care ai strigat: Bucură-te, ceea ce eşti 
plină de dar. Pentru aceasta după datorie credincioşii cu veselie pururea te fericim. 


Sinaxar 
In această lună, în ziua a treisprezecea, soborul Arhanghelului Gavriil 


Stih: Pe voievodul Gavriil se cuvine cu cântări a-l lăuda. 
Pentru că a vestit Maicii Cuvântului bucuria, 

În a treisprezecea zi împreună ne-a adunat. 

Gavriil cel ce Fecioarei, bucură-te a cântat. 


Tot în această zi, pomenirea prea cuviosului părintelui nostru, Ştefan Savaitul 


Stih: Ştefan şi de spini, şi de cursă, şi de îngheţările din viaţă a scăpat, 
ŞI apunând de pe pământ, în grădinile Edenului a intrat. 


Tot în această zi, pomenirea Sfintei mucenițe Golinduh, ce s-a numit pe urmă 
Maria 


Stih: Corturile mucenicei Golinduh în Eden se află alcătuite, 
Iar corturile tale, după Valaam ca izvoarele umbrite. 


Aceasta a fost din Persia, şi locuia cu un bărbat ce era mai-mare peste fermecători, 
pe vremea lui Hosroiu împăratul perşilor, şi a lui Mavrichie împăratul Romanilor. 


Care făcându-se în vedenie a văzut pe îngerul lui Dumnezeu, care i-a arătat ei un 
loc întunecat şi plin de foc, întru care a văzut pe strămoşii ei care au fost închi- 
nători de idoli. Mai arătându-i încă şi alt loc luminos, întru care se veseleau şi dăn- 
țuiau aceia care slujise lui Hristos. Deci voind şi ea ca să intre în locul acel plin de 
lumină, s-a oprit de către îngerul cel ce se arăta, care 1-a zis cum că în locul acela 
necredincioşii nu pot să intre. Deci îndată după vedenia aceea, venindu-şi întru sine 
fericita, a crezut în Hristos şi s-a botezat, numindu-se Maria. 


Deci pentru pricina aceasta s-a osândit atât de către bărbatul său, cât şi de către 
împăratul. Şi se trimise la cetăţuia Litei şi trăind optsprezece ani într-acea închi- 
soare şi nevrând a se supune poruncii, a fost aruncată într-o groapă, în care locuia 
un balaur mare, şi făcând acolo 4 luni, îl îmblânzi în aşa chip, încât se culca şi se 
odihnea deasupra lui. Luat-a şi dar de la Dumnezeu să nu mai gândească de foame. 

De aceea scoţându-o de acolo, a fost dată pe seama feciorului lui Hosroiu, ca să o 
cerceteze, şi a fost bătută cu toiege, de-i sparseră sânii, şi băgându-o cu capul într- 
un sac plin de funingine de la un cuptor cu foc, şi legându-l tare, fu aruncată într- 
un loc osebit, şi fiind păzită fără nici o vătămare; o a dat la o casă de curvie, şi 
mergând mulți neastâmpăraţi acolo, nu o aflau, că o prea mărită oarecare vedenie, 
o ascundea. De aceea trăgându-o ca să-i facă moarte, fu mântuită de înger. 


lar ei părându-i rău că nu pătimii, stătu îngerul asupra ei cu sabia în mână, şi o lovi 
peste grumazi; Şi 1 se păru că o taie, şi cum că a dat sânge din tăietură, din care i s-a 
cruntat hainele ce purta, care făcea multe tămăduiri. 


lar sfânta mergând la lerusalim şi închinându-se la sfintele locuri, şi cunoscând de 
la Dumnezeu osebirea credinţei Bisericii ortodoxe, şi a celorlalte eresuri şi mer- 
gând în Constantinopol şi intrând într-un mormânt mic, a lăsat aceste putrede şi 
trecătoare şi s-a mutat către Dumnezeu. 


Tot în această zi, cuvioasa Sara, care cu pace S-a săvârşit 


Stih: Primeşte pe noua Sara sânurile deschizând. 
O, Avraame bărbat al Sarei, celei vechi fund. 


Cu ale lor sfinte rugăciuni, Doamne miluieşte-ne, şi ne mântuieşte pe noi. Amin. 
Canonul Arhanghelului 

Cântarea a 7-a 

Irmos: N-au slujit făpturii cugetătorii de Dumnezeu, fără numai Făcătorului; ci 

groaza focului bărbăteşte călcându-o, se bucurau cântând: Prea lăudate Domnul pă- 

rinților şi Dumnezeule bine eşti cuvântat. 

Naşterea lui loan slăvite o ai vestit oarecând Zahariei înlăuntrul dumnezeieştii bi- 

serici, stând el şi cântând Mântuitorului tuturor: Prea lăudate Doamne al părinților 

şi Dumnezeule bine eşti cuvântat. 

Prea slăvită bună cuviinţa Bisericii tale Gavriile, prea luminat sfinţeşte sufletele 


credincioşilor, şi le poruncește să strige cu mare glas: Prea lăudate Doamne al 
părinților şi Dumnezeule bine eşti cuvântat. 

Luminat fiind cu taină mai mare voievodule, cu împărtăşirea Luminii celei dintâi, a 
doua lumină cu adevărat te-ai văzut, luminând totdeauna pe cei ce cântă: Prea lău- 
date Doamne al părinţilor şi Dumnezeule bine eşti cuvântat. 


A Născătoarei 
Trimis a fost Gavriil mai-marele voievod, să-ţi vestească ţie bucurie, Fecioară 
Maică curată, prin care întristarea a încetat, blestemul cu adevărat s-a făcut nero- 
ditor, şi binecuvântare a înflorit credincioşilor în veci. 

Alt Canon, al cuviosului 
Cântarea a 7-a 
Irmos: Porunca cea potrivnică lui Dumnezeu, a tiranului celui păgân, înaltă văpaie 
a ridicat; iar Hristos, cel ce bine este cuvântat şi Preaslăvit, a întins cinstitorilor de 
Dumnezeu tineri roua Duhului. 
Cuvintele dogmelor tale cuvioase, luminându-se de darul Duhului, dau miros; că 
cinstind o Dumnezeire în trei feţe, şi luând întruparea Cuvântului, ne umpli pe noi 
de miros bun, prea fericite. 
Viaţa potrivindu-se cu cuvântul tău părinte, îndoite cununi ţi-a pricinuit ţie prea 
fericite, că te-ai făcut organ înţelepciunii părinte prea cinstite, strigând Ziditorului 
tău: Bine eşti cuvântat, şi prea proslăvit. 
Slavă... 
Cu minte curată, şi cu strălucirea cugetului, şi cu curăția trupului, şi cu cinstită 
feciorie ţi-ai petrecut viaţa, cugetătorule de Dumnezeu, arătându-te prinos prea ales 
Văzătorului a toate, şi Atotţiitorului. 
Și acum..., a Născătoarei 
Indreptând viaţa mea povăţuieşte-o către limanul tău cel cu totul liniştit Prea- 


cinstită, ceea ce ai născut pe Dumnezeu izvorul bunătăţilor, care dă tuturor cre- 
dincioşilor îndestularea bunătăţii. 


Canonul Arhanghelului 

Cântarea a 8-a 


Irmos: Pe tinerii cei bine credincioşi în cuptor, naşterea Născătoarei de Dumnezeu 
i-a mântuit, atunci fiind închipuită, iar acum lucrată, pe toată lumea ridică să-ţi 
cânte ție: Pe Domnul lucrurile lăudaţi-L, şi-L prea înălţaţi întru toţi vecii. 


Cu sfințite cuvinte de sfinţenie poporul cel sfinţit pe tine te laudă veselindu-se; că 
tu Arhanghele pe Cuvântul cel a toate pricinuitor, care a luat trup ca şi al nostru, |- 
ai vestit Fecioarei, celei ce este dintre noi, mai presus de gând şi de cuvânt. Pentru 
aceasta pe tine te cinstim întru toți vecii. 


De mintea cea mare şi dintâi fără materie lipindu-te Arhanghele, cu gura ta cea de 
foc cânţi dulce cântare înfricoşată, care cântă cetele tuturor îngerilor strigând: Pe 
Domnul lăudaţi-L lucrurile, şi-L prea înălţaţi întru toţi vecii. 


Cu veselie săvârşind pururea călătoriile cele dumnezeiești, treci toate cele cereşti şi 
cele pământeşti, împlinind pururea sfinţitele voiri ale lui Hristos Dumnezeului a 
toate, Gavriile mai-întâiule stătătorule al îngerilor, cela ce eşti lauda celora ce cu 
credinţă pururea te slăvesc. 


Cu trupul după ipostas, Cuvântul a se amesteca cu oamenii vrând, te-a avut pe tine 

mai-nainte mergând, şi mai-nainte gătindu-o lui sfinţită cămară, o sfinţite Gavriile 

strigând: Pe Domnul lăudaţi, şi-L prea înălţaţi întru toţi vecii. 

A Născătoarei 

Ca pe un scaun împărătesc înfrumusețat, ca pe ceea ce este mai presus decât toate 

făpturile, ca pe ceea ce una a înfiinţat, care a îndumnezeit pe oameni cu mai bună 

unirea naşterii celei negrăite şi străine, pe Fecioara cea binecuvântată să o lăudăm. 
Alt Canon, al cuviosului 

Cântarea a 8-a 

Irmos: Cuptorul cel cu foc... 

Cunună frumoasă a pus pe creştetul tău Hristos Dătătorul de viaţă, Ştefane, cela ce 


porți nume de cunună, pentru sudorile şi pentru ostenelile tale cele nenumărate, 
care bucurându-te te-ai nevoit, fiind înfierbântat de dragostea Lui. 

Trecând peste toată simţirea prea fericite, te-ai unit cu mintea cea dintâi, prin cură- 
ţia sufletului, şi prin cinstită vieţuire, purtătorule de cunună Ștefane, strigând: Prea 
înălțaţi toate lucrurile pe Domnul. 


Binecuvântăm pe Tatăl şi pe Fiul şi pe Sfântul Duh, Dumnezeu. 


Cu dragoste prea mare urmând viaţa cea dumnezeiască a purtătorului de Dumnezeu 
Savei, prea fericite Ştefane, ai râvnit cinstea vieţuirii lui, prea lăudate; căci cu ade- 
vărat te-ai făcut pildă aceluia prea aleasă. 


Și acum..., a Născătoarei 


Mintea cea nepătimitoare în pântecele tău s-a unit cu mintea cea omenească, şi cu 
grosimea trupului, s-a făcut sub vreme Cel mai presus de vreme. Pentru aceasta cu 
credinţă şi cu dragoste te slăvim Născătoare de Dumnezeu prea curată. 


Irmosul: 


Să lăudăm bine să cuvântăm şi să ne închinăm Domnului, cântându-l şi prea înăl- 
țându-L pe Domnul întru toţi vecii. 


Cuptorul cel cu foc oarecând în Babilon, lucrările şi-a despărțit cu dumnezeiasca 
poruncă, pe haldei arzând. Şi a răcorit pe credincioşii care cântau: Binecuvântaţi, 
toate lucrurile Domnului, pe Domnul. 


Canonul Arhanghelului 
Cântarea a 9-a 


Irmos: Tot neamul pământesc, să sălteze cu Duhul fiind luminat, şi să prăznuiască 
firea minţilor celor fără de trup, cinstind sfinţita prăznuire a Maicii lui Dumnezeu, 
şi să strige: Bucură-te, prea fericită, Născătoare de Dumnezeu, curată pururea Fe- 
Cioară. 


Stai cu frică înaintea scaunului darului slujind, şi strălucit fiind cu vărsările de 
lumină cele mai presus de gând, şi cu sfinţenie îndumnezeit, şi lumină fiind văzut, 
şi luminând cu mijlocirile tale, pe cei ce te cinstesc cu credinţă, sfințite Gavriile 
Arhistrategule. 

Ca un Cer cu stele împodobit te vezi cu dumnezeieşti străluciri, şi ca un voievod în 
mâini ţii sceptrul prea luminat, şi străbaţi tot pământul, voia Stăpânului totdeauna 
făcând, şi din nevoi pe cei credincioşi scoțând. 


Aşează furtuna cea cumplită a barbarilor, care totdeauna se ridică asupra robilor 

tăi. Incetează dezbinările Bisericii. Dă celor ce te laudă pe tine mântuire de greşeli. 

Dăruieşte împăraţilor biruință Gavriile, cu folosinţa ta cea fierbinte. 

Prea bună însoţire şi prea slăvită, Mihaile şi Gavriile, stând înaintea scaunului 

dumnezeieştii slave, cereţi tuturor iertare de păcate, şi mântuire de nevoi ca nişte 

folositori, şi ca cei ce urmaţi bunătăţii Stăpânului întru toate. 

A Născătoarei 

Lumina strălucirii naşterii tale a luminat toată partea cea de sub soare, şi pe mai- 

marele întunericului l-a pierdut, de Dumnezeu Născătoare prea curată, lauda înge- 

rilor şi mântuirea tuturor oamenilor, celor ce te laudă pe tine cu neîncetate glasuri. 
Alt Canon, al cuviosului 

Cântarea a 9-a 

Irmos: Fiul Părintelui Celui fără de... 

Prea cinstite Ştefane, curat îndulcindu-te acum, şi dobândind desfătarea cea mai 

presus de gând, unde cetele sfinţilor dănţuiesc împrejurul lui Dumnezeu, pe cei ce 

te cinstesc acum, trage-i către tine, cu mijlocirea ta, fericite. 

Mutatu-te-ai veselindu-te către săvârşirea doririlor, către însăşi arătată fericire, 

către frumuseţea cea prea aleasă, către viaţa cea cu adevărat nesfârşită, către lu- 

mina cea neînserată, purtătorule de Dumnezeu, părinte Ştefane. 

Slavă... 

Fiind dat lui Dumnezeu din vârstă mică, ca soarele ai strălucit întru adunarea 

sihaştrilor, răspândind bunătățile vieţuirii tale ca nişte raze, prea dulce Ştefane, 


purtătorule de Dumnezeu, părinte cuvioase. 


Și acum..., a Născătoarei 

Toţi proorocii cunoscând de departe cu ochi prooroceşti au glăsuit mai-nainte, că 
vei să fii Maică Făcătorului a toate şi Stăpânului tuturor. Pentru aceea prea lăudată, 
te propovăduim, Născătoare de Dumnezeu. 


Irmosul: Fiul Părintelui Celui fără de început, Dumnezeu şi Domnul, întrupându- 
Se din Fecioară S-a arătat nouă, ca să lumineze cele întunecate şi să adune cele 
risipite. Pentru aceasta, pe Născătoarea de Dumnezeu cea prea lăudată o slăvim. 


Luminânda 
Podobie: Femei auziţi glas... 


Luminându-te negrăit de strălucirile cele dumnezeieşti ale Treimii, celei mai presus 
de lumină, străbați toată lumea ca fulgerul Arhanghele, plinind dumnezeiasca 
poruncă, Gavriile, cela ce eşti în chipul fulgerului, apărând şi păzind, şi acoperind 
pe cei ce luminat te laudă pe tine. 


A Născătoarei 


Pentru neoprirea cea de demult, vai mie ticălosul, m-am golit de chipul cel mai 
bun, cu care am fost împărtăşit prin lucrarea cea dumnezeiască, iar Tu Hristoase ca 
un Milostiv, împărtăşindu-te mie negrăit, ai luat din partea cea mai proastă, 
înnoindu-mă pe mine, din sângiurile cele fecioreşti, Cuvinte. 


La Laude 
Stihirile pe 4, glasul 1: 
Podobie: Prea lăudaţilor mucenici... 


Gavriile Arhanghele al lui Dumnezeu, mai mare voievod dumnezeiesc, şi slugă te- 
ai arătat, şi cu strălucirile şi razele Lui luminându-te, fără mijlocire după împăr- 
tăşire a doua lumină te-ai făcut, şi luminezi împrejurul pământului, strălucind cu 
podoaba slavei Lui. (de două ori) 


Gavriile mai-marele îngerilor, lauda ta este slăvită, şi puterea minunată, harul 
dumnezeiesc, şi faţa cuvioasă, chipul tău de foc, dregătoria ta înaltă şi prea cinstită, 
strălucirea fără materie; voinţa nemişcată spre rău, ci îngăduind spre lucrul cel mai 
bun. 

Gavriile mai-marele cetelor, mai întâi vestitorule al bucuriei celei de taină, cre- 
dincerul cel slăvit al Maicii lui Dumnezeu, cu care roagă-te Făcătorului tuturor, să 
mântuiască de nevoi şi de necazuri, pe cei ce te cinstesc pe tine şi primesc cu 
credință dumnezeieştile tale bunevestiri, totdeauna. 


Slavă..., glasul al 5-lea 

Unde umbrează darul tău Arhanghele, de acolo se goneşte puterea diavolului, că nu 
suferă să vadă lumina ta, luceafărul cel ce a căzut. Pentru aceasta te rugăm, săgețile 
lui cele purtătoare de foc, cele pornite asupra noastră, stinge-le cu mijlocirea ta, 
mântuindu-ne pe noi de smintelile lui, vrednicule de laudă Gavriile Arhanghele. 


Și acum..., a Născătoarei 


Ție ne rugăm, ca unei Maici a lui Dumnezeu binecuvântată, roagă-te ca să se 
mântuiască sufletele noastre. 


Stihoavna din Octoih. Slava aceasta de la Laude, glasul al 5-lea. Şi cealaltă slujbă a 
Utrenie. 


kk hkkhkhkkrhkhkhkhkhkhhkikhkihkikhikiki 


e Xe De e e De Xe e e Xe e e e De De e e e e e e De e e e e e e e e XX 


khkkhkkhkhkhkhkhkhkhkhkhkhkhkikkhikhhkhkyikikyi 


In această lună (octombrie), ziua a douăzeci şi opta - Sfinţii mucenici 
Terentie, Neonilla şi cei împreună cu dânşii. Şi cuviosul părintele nostru 
Ștefan Savaitul, făcătorul de canoane (Minei) 





La Vecernie 


La Doamne strigat-am..., Stihirile pe 6; trei ale mucenicilor şi trei ale cuviosului. 
Stihirile mucenicilor, glasul al 4-lea: 
Podobie: Ca pe un viteaz... 


Multe feluri de munci răbdând bărbăteşte aţi surpat trufia vrăjmaşilor, fericiților 
mărturisind înaintea tiranilor, pe Cel ce S-a arătat pentru noi întrupat şi a răbdat 
patimile cele prea curate de bunăvoie şi a izvorât lumii luminare şi nepătimire. 


Împreună cu Terentie, a strălucit Neonilla cea mărită, Nita şi Sarvil minunaţii, Fota 
şi lerax, dimpreună pătimind după lege, şi stingând focul muncilor cu dumne- 
zeiască roua Duhului, făcându-se turnuri ale credinţei şi jertfe bine primite şi 
prinoase prea curate. 


Ca un soare prea luminos Terentie, împreunându-te cu luna Neonilla, ai născut 
ceata numărului cea de stele înşeptită; care s-au roşit cu sângele muceniciei, şi 
varsă strălucirile luminii, sălăşluindu-se în odihna cea neînserată; unde dănţuiesc 
cu veselie cetele tuturor pătimitorilor. 

Alte Stihiri ale prea cuviosului, glasul al 8-lea: 


Podobie: O, prea slăvită minune! Izvorul vieţii în mormânt se pune, şi scară către 
Cer mormântul se face; veseleşte-te Ghetsimani, a Născătoarei de Dumnezeu sfân- 
tă casă. Să strigăm credincioşii, pe Gavriil având începător cetelor: cea plină de dar 
bucură-te, cu tine este Domnul, cel ce dă lumi prin tine mare milă. 


Părinte purtătorule de Dumnezeu Ştefane, întărindu-ți gândul luminat cu dumne- 
zeiască minte, ai îndreptat prin bunătate mânia cu bărbăţie şi pofta prin curăţie, şi 
toată puterea sufletului cu dreptatea, făcându-ţi căruță veselitoare de bunătăţi; în 
care punându-te cu bucurie, te-ai suit întru înălțime cuvioase! 


Părinte de Dumnezeu grăitorule Ştefane! Luminatu-ţi-ai gândul cu teologia, cu- 
vioase, punând mânia ca pe un arc încordat împotriva hulitoarelor eresuri,, fericite; 
pentru dorirea desfătării celei de sus, căreia te-ai învrednicit a te împărtăşi; minunat 
stând înaintea Scaunului Împăratului tuturor, şi Atotţiitorului. 


Părinte de Dumnezeu grăitorule Ştefane! Prin înfrânare îngrădindu-ți mintea, o ai 
făcut a se înălța către pricina cea dintâi, şi liniştind tulburarea patimilor şi 
lepădându-te de certe, cu curăția minţii, te-ai amestecat prea înțelepte după adevăr 
cu dorirea cea desăvârşită, cuvioase de Dumnezeu gânditorule! 


Slavă..., Și acum..., a Născătoarei 


Miluieşte-mă ceea ce eşti fără prihană; mântuieşte-mă, ceea ce ai născut pe Mân- 
tuitorul Hristos negrăit; că numai pe tine te am părtinitoare şi zid nebiruit, aco- 
perământ şi veselie şi sufletului meu dumnezeiască mângâiere. Mântuieşte-mă de 
viermele cel neadormit, şi de focul cel veşnic, Maica lui Hristos Dumnezeu. 


A Crucii, a Născătoarei 


Fecioara şi Maica Ta, văzându-Te pe Tine lisuse pironit pe Cruce, şi primind 
patimile de bunăvoie Stăpâne, striga: Fiul meu cel prea dulce, cum suferi răni fără 
dreptate Doctorule, Cel ce ai tămăduit neputinţa oamenilor, şi ai scăpat pe toţi din 
stricăciune cu milostivirea Ta. 


Troparul mucenicilor, glasul al 4-lea: Mucenicii Tăi, Doamne, întru nevoinţele 
lor, cununile nestricăciunii au dobândit de la Tine, Dumnezeul nostru. Că având 
tăria Ta, pe chinuitori au învins; zdrobit-au şi ale demonilor neputincioase îndrăz- 
niri. Pentru rugăciunile lor, mântuieşte sufletele noastre, Hristoase Dumnezeule. 

Slavă..., al cuviosului, glasul al 8-lea 
Indreptătorule al Ortodoxiei, învăţătorule al dreptei cinstiri de Dumnezeu şi al 
curăției şi luminătorule al lumii, podoaba călugărilor cea de Dumnezeu insuflată 
Ştefane, înțelepte, cu învăţăturile tale pe toți i-ai luminat. Alăută duhovnicească, 
roagă-te lui Hristos Dumnezeu ca să mântuiască sufletele noastre. 
Și acum...» al Născătoarei 
La Utrenie 

Canoanele din Octoih, unul cu Irmosul pe 6, şi ale sfinților două pe 8: 

Canonul mucenicilor 
Cântarea 1-a, glasul al 4-lea 
Irmos: Deschide-voi gura mea şi se va umplea de Duh, şi cuvânt voi răspunde 
împărătesei Maicii, şi mă voi arăta luminat prăznuind, şi voi cânta minunile ei 
bucurându-mă. 
Fiind eu înviforat de adâncul păcatelor, lubitorule de oameni, numai către luciul 
milostivirii Tale întind ochiul inimii mele, îndreptează-mă şi mă mântuieşte, cu 


rugăciunile purtătorilor de chinuri. 


Soarele cel neapus v-a arătat stele, spre întărirea Bisericii Sale, luminând plinirea 
ei, cu strălucirea nevoinţelor voastre, prea lăudaţilor mucenici. 


Stâlpi credinţei, întărire Bisericii s-au făcut Terentie şi Nita, Sarvil şi Teodul, Ie- 
rax, Neonilla şi Vil minunaţii, Evnichi şi Fota. 


A Născătoarei 

Pricinuitoare de bucurie te-ai arătat nouă, cea cu totul fără prihană, ca una ce ai 
primit plinirea a toată Dumnezeirea. Pentru aceasta toţi împreună cu îngerul stri- 
găm ţie: Bucură-te, ceea ce eşti de Dumnezeu dăruită! 


Alt Canon, al cuviosului Ştefan Savaitul 


Cântarea 1-a, glasul al 2-lea 

Irmos: Întru adânc a aşternut de demult toată oastea lui Faraon puterea cea într- 
armată, iar întrupându-Se Cuvântul, a pierdut păcatul cel rău, Domnul cel Prea- 
slăvit, căci cu Slavă S-a prea mărit. 


Ție, prea fericite aducând mulţumire pentru învăţătura ta, ne plinim datoria Şte- 
fane, împletindu-ţi lauda; iar tu primind aceasta cu blândeţe, prea fericite, dă-mi 
prin rugăciunile tale darul Duhului. 


Pornirea patimilor celor de pierzare o ai veştejit Părinte, prin cuget gânditor de 

Dumnezeu; că ai fost blând, bine primitor, lin şi smerit, fiind încununat cu cuvântul 

înţelepciunii, şi al ştiinţei Ştefane. 

Slavă..., 

Cu sfinţenie te-ai împodobit pe tine însu-ţi părinte, prin cunoştinţă, şi prin darul 

lucrării faptelor bune, grăitorule de Dumnezeu Ştefane; că dorind de cununile sla- 

vei lui Hristos, ţi-ai îndeplinit foarte bine dorinţa. 

Și acum..., a Născătoarei 

Mai aleasă eşti decât toate zidirile cele văzute şi nevăzute, ceea ce eşti fără prihană, 

că ai născut pe Ziditorul, precum bine a voit să se întrupeze din pântecele tău 

Preacurată; pe care roagă-L cu îndrăzneală, să mântuiască sufletele noastre. 
Canonul mucenicilor 

Cântarea a 3-a 

Irmos: Nu întru înţelepciune şi în putere şi în bogăţie ne lăudăm; ci întru Tine înţe- 

lepciunea Tatălui cea ipostatnică Hristoase. Că nu este sfânt afară de Tine, lubi- 


torule de oameni. 


Ca un soare, împreunându-te cu Neonilla luna cea prea luminoasă, ai născut Teren- 
tie ceata mucenicilor lui Hristos, cea de stele înşeptită. 


Cu zdrobirea mădularelor tale, pătimitorule Terentie, ai subțiat ca ţărâna oasele 
înşelăciunii; iar ţie ţi-ai dobândit mărirea cea negrăită. 


Cu aripile cele de aur zburând Evnichi, ai scăpat de vicleşugurile vânătorilor celor 
fărădelege, şi te-ai sălăşluit înlăuntrul cămării celei înțelegătoare. 

A Născătoarei 


Aflându-te înţelepciunea lui Dumnezeu lăcaş prea curat, S-a întrupat din prea 
curate sângiurile tale, şi după naştere te-a arătat nestricată. 


Alt Canon, al cuviosului Ştefan Savaitul 
Cântarea a 3-a 
Irmos: Înflorit-a pustia ca crinul... 


Strălucit-a viaţa ta de Dumnezeu purtătorule Ştefane în lume, ca soarele cel prea 
luminos, şi a luminat pe cei ce cu credinţă şi cu dragoste se lipesc de tine. 


Cu învăţăturile tale cuvioase, se luminează marginile lumii; că ai strălucit ca un 
luminător, purtătorule de Dumnezeu, Bisericii lui Hristos; întru care s-a întărit 
inima ta. 


Slavă..., 


Păzitu-ţi-ai sufletul nerobit de patimi, şi de dezmierdările trupului, purtătorule de 
Dumnezeu cinstite Ştefane. Pentru aceasta acum după vrednicie pe tine te lăudăm. 


Și acum..., a Născătoarei 


Arătatu-te-ai cu curăția Stăpână, ca crinul în mijlocul spinilor, strălucind cu stră- 
lucirile fecioriei tale, Născătoare de Dumnezeu Fecioară, pururea cinstită. 


Irmosul: Inflorit-a pustia ca crinul Doamne, Biserica păgânilor cea stearpă, prin 
venirea Ta, întru care s-a întărit inima mea. 


Sedealna sfinţilor mucenici, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 

Ca nişte stele luminoase fiii lui Terentie cei sfințiţi, asemănându-se cu lumina 
soarelui, luminează făptura, şi strălucind vitejeşte cu bărbăteştile nevoinţe, au 
risipit cu adevărat noaptea mulțimii dumnezeilor. Pe care să-i fericim cu credinţă, 
ca pe cei ce sunt cu adevărat slugi ai lui Dumnezeu, şi să strigăm: Purtători de chi- 
nuri prea lăudați! Rugaţi-vă lui Hristos Dumnezeu, iertare de greşeli să dăruiască, 
celor ce prăznuiesc cu dragoste sfântă pomenirea voastră. 


Slavă..., 
Altă Sedealnă a cuviosului, glasul al 8-lea: 
Podobie: Inviat-ai din morţi... 
Făcându-ţi sufletul lăcaş luminos al Sfântului Duh, părinte cuvioase, ai avut înlăun- 
tru negrăit pe Împăratul Hristos şi Domnul; aflat-ai bogăţie de minuni, şi împarți 
lumii daruri fără scumpete. Pentru aceea păzeşte de primejdii şi de stricăciune, pe 
toţi cei ce te laudă. 
Și acum..., a Născătoarei 
Fecioară Marie, mărirea îngerilor, tu frumuseţea cea veselitoare, şi podoaba pă- 
mântenilor, dăruieşte iertare păcatelor, celor ce te laudă pe tine; milostiveşte-te 
spre robii tăi, că tu eşti scăparea celor deznădăjduiţi prea curată, şi cu adevărat tare 
solitoare oamenilor. 
A Crucii, a Născătoarei, asemenea: 
Mieluşeaua cea curată, văzând pe Mieluşelul şi Păstorul spânzurat pe Cruce, striga: 
Fiul meu, ce este această vedere străină şi neașteptată ? Cum se osândeşte Viaţa la 
moarte, asemenea cu oamenii? Ci Te scoală din morţi a treia zi precum ai zis, ca 
bucurându-mă să Te măresc. 

Canonul mucenicilor 


Cântarea a 4-a 


Irmos: Ridicat pe Cruce văzându-Te Biserica pe Tine Soarele dreptăţii, a stătut 
întru a sa rânduială, precum se cuvine, strigând: Slavă puterii Tale, Doamne. 

Ceata cea de şapte frați a pătimitorilor, împreună cu doi părinţi ai săi, ca o jertfă 
fără prihană s-a adus ie, Stăpâne Hristoase, celuia ce Te-ai jertfit pentru noi ca o 
oaie, lubitorule de oameni. 


Darul Duhului S-a arătat ție în chip de porumb mărită Evnichi, uşurându-ţi viforul 
nevoilor şi al scârbelor celor cumplite, ce erau asupra ta. 


Cu armele credinţei aţi biruit, mucenici prea lăudaţi, pe tiranul cel mândru, pe cel 
ce s-a înălţat cu stăpânirea necredinţei, şi aţi cântat: Slavă puterii Tale, Doamne. 


A Născătoarei 
Cel ce a zidit toate cu voirea, voind se zideşte din prea curate sângiurile tale mai 
presus de cuvânt, ceea ce eşti neispitită de nuntă; mântuind pe cei ce strigă cu 
credinţă: Slavă puterii Tale, Doamne. 

Alt Canon, al cuviosului Ştefan Savaitul 
Cântarea a 4-a 
Irmos: Venit-ai din Fecioară, nu sol, nici înger, ci Tu Însuţi, Domnul, Te-ai Întru- 
pat şi m-ai mântuit pe mine, tot omul. Pentru aceasta, cântăm Tie: Slavă puterii 


Tale, Doamne. 


Tu, Ştefane te-ai făcut cunună sihaştrilor, fiind împodobit nu cu piatră de mult preţ, 
ci cu bunătatea; că te-ai arătat cu adevărat fericite, lăcaş de Dumnezeu dăruit. 


Cinstit-ai purtătorule de Dumnezeu înțelepciunea cea dumnezeiască; că aceasta te- 
a luminat pe tine cu cununile darurilor ei, pricinuindu-ţi mărirea cea veşnică, 
părinte pururea pomenite. 


Slavă..., 


Cu toate mişcările inimii ai poftit dorirea cea desăvârşită, părăsind dulceaţa lumii; 
şi după pofta ta ai şi aflat desfătare potrivită, prea fericite. 


Și acum..., a Născătoarei 


Rodul morţii mi-a adus Eva, iar tu prea curată, născând Viaţa cea ipostatnică, iarăşi 
m-ai înviat. Pentru aceasta strig ție: Mărire naşterii tale, Stăpână. 

Canonul mucenicilor 
Cântarea a 5-a 


Irmos: 'Tu, Doamne lumina mea în lume ai venit, Lumina cea sfântă care întorci 
dintru întunericul necunoştinţei, pe cei ce Te laudă pe Tine cu credinţă. 


Pe Tine, Doamne avându-Te mucenicii putere, au îndrăznit cu bărbăţie spre munci 
şi spre bătăi, la foc şi la moarte. 


O, fu sfințiţi! O, junghieri plăcute lui Dumnezeu! O, adunare care ai stricat mă- 
iestriile cele viclene ale vrăjmaşului. 


Cu biruinţă nemuritoare ţi-ai încununat capul, că ai biruit Evnichi pe şarpele, cel ce 
a biruit pe Eva. 


A Născătoarei 


Născut-ai nouă lumina cea neînserată, strălucirea Tatălui, făcându-Se sub ani, din 
bogăţia bunătăţii, ceea ce eşti fără prihană. 


Alt Canon, al cuviosului Ştefan Savaitul 
Cântarea a 5-a 
Irmos: Mijlocitor Te-ai făcut lui Dumnezeu şi oamenilor, Hristoase Dumnezeule. 
Că prin Tine, Stăpâne, am aflat izbăvirea din noaptea necunoştinţei către Părintele 


Tău, începătorul luminii. 


Pornirea patimilor, cu dragostea nepătimirii o ai stins purtătorule de Dumnezeu 
Ştefane, şi cu privirile, şi cu faptele ai luminat toată starea sufletului. 


Cu cuget curat ai priceput scripturile Duhului, de Dumnezeu grăitorule Ştefanc; şi 
ai adunat bogăţia privirii şi a faptei, gânditorule de Dumnezeu, părinte cuvioase. 


Slavă..., 


Cercând adâncul înţelepciunii Ştefane, şi aflându-l, ai cuprins cât este de trebuință; 
şi prin osteneli ai câştigat mărgăritarul cel de mult preţ al cunoştinţei, prea fericite. 

Și acum..., a Născătoarei 
Iată ai luat în pântece Născătoare de Dumnezeu prea curată, pe Hristos Dumnezeu, 
mai presus de cuvânt, precum Isaia a grăit mai înainte; şi L-ai născut mai presus de 
fire. 

Canonul mucenicilor 


Cântarea a 6-a 


Irmos: Jertfi-voi Ţie cu glas de laudă Doamne, Biserica strigă către Tine, de sân- 
gele dracilor curăţindu-se, cu sângele cel curs prin milostivire din coasta Ta. 


Poruncind tiranul, să se întindă fără milă şi să se lege de roate mucenicii cu silni- 
cie, aceştia au răbdat multe feluri de munci. Dar aceia s-au ruşinat văzându-i ne- 


biruiți. 


Sarvil, Neonilla, Fota şi Teodul, Vil, lerax, Evnichi, şi dumnezeiescul Nita, îm- 
preună cu Terentie, ca nişte mucenici viteji, cu bună credinţă să se laude. 


Intrând în livada pătimirii voastre, ne umplem de mirosul dumnezeiesc al chi- 
nurilor voastre, fericiţilor, lepădând din suflet urâciunea patimilor. 


A Născătoarei 


Rugul însemna mai-nainte taina cea mare a naşterii tale celei mai presus de gând, 
fiind cuprins peste tot cu foc şi nicidecum arzându-se, Fecioară prea lăudată. 


Alt Canon, al cuviosului Ştefan Savaitul 
Cântarea a 6-a 
Irmos: De adâncul greşehlor fiind... 


Arătatu-te-ai părinte Ştefane luminător lumii prea luminat, luminând cu strălucirea 
cuvântului, pe cei ce aleargă către tine cu credinţă şi cu dragoste. 


Cu fericire ţi-ai petrecut viaţa, că închizându-ţi simţirile, ai ieşit afară din tulbu- 
rarea lumii, şi cu Dumnezeu ai vorbit Ştefane. 

Slavă..., 


Cât este de bună, cât este de frumoasă cununa ta, cu care te-ai încununat acum prea 
înțelepte Ştefane, fiind încununat cu bunătăţile, şi împărăţind peste patimi prea 
alesule. 


Și acum..., a Născătoarei 


Mai presus de fire ai născut Fecioară, şi eşti în veci Fecioară, arătând semnele 
Dumnezeirii celei adevărate, a Fiului şi Dumnezeului tău. 


Irmosul: Intru adâncul greşelilor fiind înconjurat, chem adâncul milostivirii Tale 
cel neurmat; scoate-mă din stricăciune Dumnezeule. 


Condacul sfinţilor, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Săvârşind astăzi cu credinţă pomenirea lui Terentie şi a Neonilei soţiei sale, şi a 
fiilor săi, să lăudăm pe Domnul, cel ce cu mărire i-a prea mărit. 


Alt Condac al cuviosului, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele “Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe binecredincioşii creştini, dăruindu-le lor biruință asupra celui 
potrivnic, având ajutorul Tău armă de pace, nebiruită biruinţă. 


Sădit-ai raiul faptelor bune, şi l-ai udat cu curgerile lacrimilor tale, ca cel ce ai 
dobândit lemnul vieţii prea mărite; mântuieşte cu rugăciunile tale din stricăciune 
turma ta, păzeşte de asupreală pe cei ce te cinstesc pe tine cu căldură. Că pe tine 
înțelepte folositor prea mare, toţi cu credinţă şi cu dragoste te-am agonisit. 


Icos: Ca la un pierzător al patimilor şi chip al vieţii celei drepte, şi ajutor al celor 
necăsătoriți, îndreptător călugărilor şi pildă de fapte bune, toți la tine venind întru 
pomenirea ta înțelepte, ucenicii tăi strigăm: Slavă Celui ce te-a prea mărit pe tine 
după vrednicie, cu minuni neîncetate şi cu semne înfricoşate; nu numai întru 
această viaţă de acum, ci şi după sfârşit. Pentru aceasta nu înceta a te ruga lui 
Hristos, ca să se trimită pururea celor ce te cinstesc pe tine, dezlegare de greşelile 

cele multe şi rele. Că pe tine înțelepte folositor prea mare, toţi cu credinţă şi cu 
dragoste te-am agonisit. 
Sinaxar 


În această lună, în ziua a douăzeci şi opta, Sfinţii mucenici Terentie, Neonila şi 
fiii lor: Nita, Sarvil, lerax, Teodul, Pot, Vil şi Evnichi. 


Stih: Împreună cu șapte copii a însoţiţilor pereche, 
Cinste socotea tăierea cea prin sabie. 

În douăzeci şi opt a lui octomvrie, 

S-au tăiat grumazii lui Terentie. 


Aceşti sfinți fiind într-o casă, închinându-se şi slujind lui Dumnezeu pururea, au 
fost pârâţi şi aducându-i la judecată, mărturisiră pe Hristos Dumnezeu adevărat, şi 
pe idoli batjocoreau. Deci spânzurându-i îi strujea, şi-i uda peste răni cu oţet iute şi 
cu sare, pârjolindu-i dedesubt cu foc. 


lar ei se rugau lui Dumnezeu în tăcere, îndemnându-se unul pe altul la mucenicie. 
Și nu trecu Dumnezeu cu vederea ruga lor, şi îngeri nevăzuţi îi sloboziră din 
legături, şi le dădură tămăduiri; iar păgânii se înfricoşau şi se spăimântau. 


Apoi legându-i la o roată, îi băteau, şi cât se părea acelora că-i bat, ei nici un rău la 
nici o muncă nu pătimeau; apoi i-au dat să-i mănânce fiarele. 


Și sfinții mucenici rămânând de toate nevătămaţi, îi băgară în nişte căldări cu 
smoală clocotind pe foc; şi smoala se prefăcu în apă. 


Deci văzând păgânii că muncile nu-s nimic înaintea lor, le tăiară capetele. 
Tot în această zi, prea cuviosul părintele nostru Ștefan Savaitul 


Stih: Ştefane după numire, acolo cunună eşti purtând, 
Pe care mâna cea făcătoare de bine ţi-a împletit. 


Acest cuvios din tânără vârstră dorind, s-a făcut monah, în anii şapte sute nouăzeci; 
şi venind în Lavra marelui Sava, şi primindu-se de către sfinții părinţi ce locuiau în 
Lavră, s-a învăţat de către aceia frica lui Dumnezeu, şi toată altă faptă bună, şi 
regula pustnicească. Deci a rămas neîmpărtăşit de dulceţile lumii fericitul acesta, 
căci s-a făcut monah foarte de tânăr. lar după ce a sporit cu vârsta cea după 


kk hkkhkhkkrhkhkhkhkhkhhkikhkhkikhikikik 


e Xe e Xe e De Xe e e Xe e e e De De e e e e e e De e e e e e e e e XX 


khkhkkhkkkhkkhhkikhkhkhkrhkkhihkikrhihkiki kk 


XP XP e Xe Xe e Xe e e Xe e e Xe e e e XP e e e e e e Xe e e Xe e e e XX 


Dumnezeu, şi a strălucit cu ascultarea şi liniştea, atunci s-a învrednicit şi darului 
arhieriei. 


Și nu numai aceasta, ci şi dar făcător de minuni a luat de la Dumnezeu, după ce 
mai întâi a omorât patimile sufletului şi ale trupului, cu înfrânarea, cu osteneala 
sihăstriei, şi cu dumnezeiasca cugetare. 


A vindecat pe o fecioară îndrăcită prin rugăciunea sa, şi sănătoasă o a dat tatălui ei; 
îmblânzea fiarele cele sălbatice, şi cerbilor celor ce veneau la el, le da hrană cu 
mâinile sale. 


Odată lovind cuviosul pământul cu toiagul său, a scos apă de a adăpat, pe ucenicul 
său, şi alte semne şi minuni a făcut. 


A strălucit în sfârşit pretutindenea ca un soare, cu nevoinţa şi cu minunile, şi pildă 
a faptelor bune făcându-se ucenicilor săi, cu pace s-a mutat către Domnul. 


Tot în această zi, Sfinţii mucenici: African, Terentie, Maxim, Pompie, şi alții 
treizeci şi şase. 


La Terentie 


Stih: Taie pe Terentie, care lapte în loc de sânge a dat, 
Şi după tăiere, minune nouă a arătat. 


La African, Maxim şi Pompie 


Stih: Prea răi, ai idolilor închinători, 
Omoară prin sabie pe cei ai Treimii slăvitori. 


La cei treizeci şi şase. 


Stih: Pe şase bărbaţi şi împreună de trei ori zece, nevoitori, 
I-am cunoscut din sabie împreună luptători. 


Aceşti sfinți mucenici s-au nevoit pe timpul împăratului Deciu şi a ighemonului 
Fortunat, fiind născuţi în Africa, şi ieşind la nevoinţă, au fost bătuţi cu vine de bou 
crude, apoi cu toiege, şi arşi pe spinare, cu ţepi arse în foc; apoi căliți cu oţet 
amestecat cu sare peste arsuri şi frecaţi cu târsâni; apoi întrebându-se iarăşi, şi 
neînduplecându-se a se lepăda de Hristos, îi legară goi la pământ, deasupra focului, 

şi iarăşi îi frecară cu târsâni. După aceea îi aruncară într-o groapă plină de şerpi şi 
de scorpii, şi rămânând nevătămaţi, le tăiară capetele. 


Tot în această zi, prea cuviosul părintele nostru Firmilian, episcopul Chesariei şi 
Melhion dascălul şi preotul Antiohiei, cel ce a caterisit pe Pavel Samosatul. 


Stih: Cu pace fiii păcii au adormit: 
Firmilian şi cu el Melhion cel iubit. 


Tot în această zi, Sfinţitul mucenic Chiriac, care a descoperit cinstita Cruce, în 
zilele marelui Constantin, şi a maicii sale Elena. 


Stih: Chiriace prea fericite cu untdelemn ai amestecat, 
Cinstitul tău sânge, şi nouă amestecare ai lucrat. 


Acesta după ce descoperi cinstita Cruce, şi a crezut, şi se boteză, se făcu episcop 
Ierusalimului şi trăi până în zilele lui lulian Paravatul. Care ridicându-se cu oaste 
asupra perşilor, merse şi la Ierusalim, şi aflând de sfântul acesta, trimise de-l prinse 
şi-l aduse înaintea lui şi silindu-l să facă jertfă la idoli, se mustră de dânsul 


împăratul. 


Drept aceea porunci păgânul de-i tăie mâna dreaptă, zicându-i: Multe cărţi ai scris 
tu cu mâna aceasta, de ai întors pe mulţi de la închinăciunea dumnezeilor. După 
aceea îi turnă plumb topit în gură şi apoi îl culcă pe un pat de fier ars în foc cu faţa 
în jos. 


Între acestea mergând mumă-sa la dânsul, o prinse şi pe ea, şi porunci de o spân- 
zură de părul capului şi pe ea, şi strujindu-o, şi-a dat duhul către Domnul. 


Apoi şi pe sfântul băgându-l într-o căldare, plină de untdelemn fierbinte, a fost 
Junghiat de sabie şi aşa luă sfârşitul. 


Tot în această zi, Anna, maica Sfântului Chiriac care cu făclii arzându-se şi 
strujindu-se, s-a săvârşit. 


Stih: Arzându-se trupul muceniţei Anna cu făclii aprinse, 
A stătut înaintea Domnului ca o făclie pururea luminoasă. 


Tot în această zi, Sfânta Fevronia, fiica împăratului Iraclie care cu pace s-a 
săvârşit. 

Stih: Impărăţia cerurilor Fevronio prea cinstită, 
Mai întâi alegi decât cea părintească, ceea ce eşti cu mintea ascuţită. 


Tot în această zi, pomenirea cuviosului părintelui nostru Atanasie, patriarhul 
Constantinopolului, care a sihăstrit în muntele Atonului. 


Stih: Atanasie cine nu te va slăvi pe tine, 
Pe care singură Treimea te-a slăvit pretutindenea. 


Cu ale lor sfinte rugăciuni, Doamne, miluieşte-ne şi ne mântuieşte pe noi, Amin. 
Canonul mucenicilor 

Cântarea a 7-a 

Irmos: În cuptorul persienesc tinerii lui Avraam, cu pofta bunei credinţe, mai 

vârtos decât cu văpaia focului fiind aprinşi, au strigat: Binecuvântat eşti în Biserica 


slavei Tale, Doamne. 


In cuptorul chinurilor fiind aruncaţi, mucenicilor, prin răbdare aţi aflat roua din 
Cer, cu mulțumire cântând: Binecuvântat eşti în Biserica slavei Tale, Doamne. 


Având cugetul sufletului întărit pe piatra cea nemişcată a credinţei lui Hristos, au 
surpat mucenicii îngâmfarea celor fără de Dumnezeu, făcând cutremur prin ru- 
găciune. 

Spânzurându-vă şi strujindu-vi-se coastele cu tărie şi aprinzându-vă cu oţet tare şi 
cu ardere de foc fericiților, aţi ars toată înşelăciunea cea materială, lăudând pe 
Dumnezeu în veci. 

A Născătoarei 

Cel ce îmbracă Cerul cu nori, Preacurată, alt Cer te-a arătat pe tine pe pământ, şi 
din tine S-a îmbrăcat în om deplin, şi mă îndumnezeieşte pe mine, pentru îndurarea 
cea nemăsurată. 


Alt Canon, al cuviosului Ştefan Savaitul 


Cântarea a 7-a 

Irmos: Porunca cea potrivnică lui Dumnezeu, a tiranului celui păgân, înaltă văpaie 
a ridicat; iar Hristos, Cel ce bine este cuvântat şi Preaslăvit, a întins cinstitorilor de 
Dumnezeu tineri roua Duhului. 


Cuvintele dogmelor tale cuvioase, bine înmiresmează, luminându-se cu darul 
Duhului; că cinstind o Dumnezeire în trei feţe, şi lăudând întruparea Cuvântului, ne 
umpli pe noi de bun miros, întru-tot fericite. 


Fiindu-ţi viaţa asemenea cu cuvântul părinte, ţi-a pricinuit ţie cunună îndoită, prea 
fericite; că te-ai făcut organ al înțelepciunii părinte prea cinstite, strigând Zidi- 
torului tău: Binecuvântat eşti şi prea mărit. 


Slavă..., 


Cuvântul tău este cu sare îndulcit, viaţa ta s-a arătat luminată cu darul, prea fericite 
dumnezeiescule; pentru aceea ai locuit în lăcaşurile cele de sus veselindu-te, stând 
acum înaintea lui Hristos cu îndrăzneală. 


Și acum..., a Născătoarei 


Indreptând viaţa mea, Curată, povăţuieşte-mă către limanul tău cel cu totul lin, ca 
una ce ai născut pe Dumnezeu, izvorul binelui, cel ce dă tuturor credincioşilor, 
bunătatea nestricăciunii. 


Canonul mucenicilor 
Cântarea a 8-a 


Irmos: Mâinile întinzându-şi Daniil, gurile leilor cele deschise în groapă le-a în- 
cuiat şi puterea focului a stins, cu buna faptă încingându-se, tinerii cei iubitori de 
buna credinţă, strigând: Binecuvântaţi toate lucrurile Domnului pe Domnul. 


Fiind luminaţi cu lumina Dumnezeiescului Duh, dumnezeieştii mucenici, nu s-au 
temut de foc, fierberea căldărilor o au arătat nelucrătoare, primind de la Cer răco- 
rire dumnezeiască; pe care după vrednici, noi credincioşii să-i lăudăm. 


Arătatu-s-a mulțime de îngeri întărindu-vă luminat la luptă, pe voi prea lăudaţilor 
mucenici şi de dureri uşurându-vă, cu care împreună strigați cântarea tinerilor: 
Binecuvântaţi toate lucrurile Domnului pe Domnul. 

Avându-ţi ochiul inimii tale priveghetor către Dumnezeu Sarvile, ai suferit 
scoaterea ochilor, înfruntând pe muncitorul, care era cuprins de întunericul nedu- 
mnezeirii. Pentru aceasta toţi te fericim ca pe un fiu al zilei. 

A Născătoarei 

Cu bunăvoința Tatălui ai luat în pântece pe Fiul, umbrindu-te Dumnezeiescul Duh, 
prea curată; şi născându-L ai rămas Fecioară ca şi mai înainte. Către care roagă-te 
neîncetat, să se mântuiască toată lumea de stricăciune şi de iad. 


Alt Canon, al cuviosului Ştefan Savaitul 


Cântarea a 8-a 


Irmos: Cuptorul cel cu foc oarecând... 


Cunună împodobită a pus pe creştetul tău Dătătorul de viaţă Hristos, Ştefane, cel 
cu numele de cunună; că te-ai încuviinţat prin fapte şi te-ai arătat cu socotinţă, 
strigând: Prea înălţaţi toate lucrurile Domnului pe Domnul. 


Binecuvântăm pe Tatăl, şi pe Fiul şi pe Sfântul Duh, Domnul. 

Pe mucenicii lui Hristos i-ai lăudat gânditorule de Dumnezeu şi adunările sfinţilor, 
şi împreună cu ei te-ai sălăşluit, umplându-te de veselie şi de dumnezeiasca 
desfătare; şi strigând: Prea înălţaţi toate lucrurile Domnului pe Domnul. 

Și acum..., a Născătoarei 

Gândul cel fără de patimă, în pântecele tău se uneşte cu gândul cel omenesc prea 
curată, şi prin grosimea trupului, S-a făcut sub vreme Cel mai înainte de veci. 
Pentru aceasta cu credinţă şi cu dragoste te mărim pe tine Născătoare de Dumne- 
zeu. 


Irmosul: 


Să lăudăm, bine să cuvântăm şi să ne închinăm Domnului cântăndu-l şi prea 
înălţându-L pe Dânsul întru toţi vecii. 

Cuptorul cel cu foc oarecând în Babilon, lucrările şi-a despărțit cu dumnezeiasca 
poruncă; pe haldei arzând iar pe credincioşi răcorind pe cei ce cântau: Bine- 
cuvântaţi toate lucrurile Domnului pe Domnul. 


Canonul mucenicilor 
Cântarea a 9-a 


Irmos: Hristos, Piatra cea netăiată de mână, cea din marginea unghiului, din tine 
muntele cel netăiat, Fecioară S-a tăiat adunând firile cele osebite. Pentru aceasta 
veselindu-ne, pe tine Născătoare de Dumnezeu te mărim. 


Arătatu-v-aţi Rai, având în mijloc lemnul vieţii pe Domnul şi izvorând râuri de 
tămăduiri, şi pâraie cu adevărat pline de apele dumnezeieşti ale Duhului, sfinților. 


Stâlpi ai Bisericii lui Hristos, şi limanuri foarte line celor ce sunt înviforaţi în luciul 
răutăţii, v-aţi arătat mucenicilor, solitori pentru lume, şi vieţuitori împreună cu 
îngerii. 
Cununile cele neveştejite dobândind răbdătorilor de patimi, şi întru lăţimea Raiului 
umblând, păziţi-ne pe noi, care vă lăudăm pe pământ de toată stricăciunea, şi de 
supărări. 
A Născătoarei 
Ceea ce eşti mai desfătată decât cerurile, mai sfântă decât heruvimii, şi mai cinstită 
decât toată făptura, roagă pe Dumnezeu, pe care L-ai născut, pentru noi cei ce te 
cinstim pe tine Născătoare de Dumnezeu. 

Alt Canon, al cuviosului Ştefan Savaitul 
Cântarea a 9-a 
Irmos: Fiul Părintelui... 
Prea cinstite Ştefane, cel ce te îndulceşti acum curat, şi ai dobândit desfătarea cea 


mai presus de gând, unde adunările sfinţilor dănţuieşte, împrejurul lui Dumnezeu, 
fericite, fiind mijlocitor, trage către tine pe cei ce năzuiesc la ajutorul tău. 

Mutatu-te-ai vesel către dorirea cea desăvârşită, către însuşi Cel cu adevărat fericit, 
către frumuseţea cea întru-totul aleasă, către viaţa cea cu adevărat neîmbătrânită, 
către lumina cea neînserată, purtătorule de Dumnezeu părinte Ştefane. 


Slavă..., 


Ca soarele ai strălucit în adunarea călugărilor, fiind sfințit din pruncie, împrăştiind 
bunătățile vieţii tale ca nişte raze, prea dulce Ştefane, purtătorule de Dumnezeu 
părinte cuvioase. 


Și acum..., a Născătoarei 


Cunoscându-te de departe proorocul, prin ochii cei mai înainte văzători, de tine a 
grăit mai înainte, că vei să fii Maică Făcătorului tuturor şi Stăpânului. Pentru 
aceasta te mărim pe tine întru-tot lăudată, Născătoare de Dumnezeu. 


Irmosul: Fiul Părintelui Celui fără început Dumnezeu şi Domnul, întrupându-Se 
din Fecioară S-a arătat nouă, ca să lumineze cele întunecate, şi să adune cele 
risipite. Pentru aceasta pe Născătoarea de Dumnezeu cea prea lăudată o mărim. 


Luminânda 


Podobie: Cu ucenicii să ne suim în muntele Galileei, prin credinţă să vedem pe 
Hristos zicând: Că a luat putere a celor de sus şi a celor de jos; să ne învăţăm cum 
învaţă, a boteza toate neamurile în numele Tatălui şi al Fiului şi al Sfântului Duh şi 
a petrece cu tăinuitorii, precum S-a făgăduit până în sfârşitul veacului. 


Dimpreună cu Terentie, au strălucit cinstita Neonila, Nita, Fota şi Sarvil, Vil şi 
lerax, Teodul şi Evnichi; că au pătimit pentru Hristos de bunăvoie cu vitejie, şi au 
surpat pe tirani, purtătorii de chinuri mucenicii cei prea lăudaţi. Pe care cinstindu-i, 
prăznuim luminat pomenirea lor cea luminată. 


Slavă..., a cuviosului 

Purtătorule de cunună Ştefane, primind căldura Sfântului Duh, te-ai osebit de lume, 
ridicându-ţi Crucea, părinte, şi unindu-te cu Hristos prin sihăstrie desăvârşit şi prin 
feciorie curată, te-ai învrednicit cuvioase darurilor celor mai presus de gând; din 


care îmbogăţeşti prea înțelepte toată lumea cea de sub soare. 


Și acum..., a Născătoarei 

Nu înceta de a te ruga Domnului Celui ce S-a întrupat din prea curate sângiurile 
tale, Fecioară Maică prea curată, pentru netrebnicii robii tăi, ca să aflăm har, şi 
ajutor la vreme de trebuinţă, la ziua întru care va judeca neamul omenesc, dând 
după vrednicia fiecăruia, ca un Dumnezeu; că pe tine te avem toţi folositoare întru 
nevoi. 


Şi cealaltă slujbă a Utreniei după rânduială şi Otpustul. 

Canon de rugăciune către Sfântul cuvios Ştefan Savaitul (13 iulie) 





Troparul Sfântului cuvios Ştefan Savaitul, glasul al 8-lea: Îndreptătorule al Orto- 
doxiei, învăţătorule al dreptei cinstiri de Dumnezeu şi al curăţiei şi luminătorule al 
lumii, podoaba călugărilor cea de Dumnezeu insuflată Sfinte părinte Ştefan, 
înțelepte, cu învăţăturile tale pe toţi i-ai luminat. Alăută duhov-nicească, roagă-te 
lui Hristos Dumnezeu ca să mântuiască sufletele noastre. 


Cântarea 1, glasul al 2-lea 

Irmos: Întru adânc a aşternut de demult toată oastea lui Faraon puterea cea într- 
armată, iar întrupându-Se Cuvântul, a pierdut păcatul cel rău, Domnul cel Prea 
slăvit, căci cu Slavă S-a prea mărit. 

Stih: Sfinte cuvioase părinte Ştefan, roagă-te lui Dumnezeu pentru noi. 
Aducându-ţi datoria învăţăturii tale, prea fericite, ne plătim datoria, împletindu-ţi 
cunună de laude. Iar tu, prea fericite, primind cu blândeţe, dă-mi mie darul Duhului 
cu rugăciunile tale. 

Stih: Sfinte cuvioase părinte Ştefan, roagă-te lui Dumnezeu pentru noi. 

Pornirea patimilor celor pierzătoare o ai veştejit, părinte, ca unul ce ai avut 


cunoştinţă cugetătoare de Dumnezeu, că ai fost milosârd, bine primitor, blând şi 
cinstit, fiind încununat cu cuvântul înţelepciunii şi al cunoștinței, Sfinte Ştefan. 

Slavă Tatălui şi Fiului şi Sfântului Duh. 

Sfinţit te-ai împodobit pe tine, părinte, prin cunoştinţă, prin lucrare de faptă şi prin 
daruri, grăitorule de Dumnezeu, prea cuvioase Ştefan. Şi fiind împodobit cu graiul 
cel dumnezeiesc şi cu darul, nu te-ai lipsit de nădejdea ce ai avut, prea fericite. 

Şi acum şi pururea şi în vecii vecilor. Amin (a Născătoarei). 

Arătatu-te-ai cu adevărat mai aleasă decât toate zidirile cele văzute şi cele nevă- 
zute, Preacurată, că ai născut pe Ziditorul, precum bine a voit să Se întrupeze în 
pântecele tău. Aceluia cu îndrăzneală roagă-te să mântuiască sufletele noastre. 
Cântarea a 3-a 

Irmos: Înflorit-a pustiul... 


Stih: Sfinte cuvioase părinte Ştefan, roagă-te lui Dumnezeu pentru noi. 


A strălucit în lume viaţa ta ca soarele cel cu totul luminos, purtătorule de Dumne- 
zeu, Sfinte Ştefan şi a luminat pe cei ce cu credinţă şi cu dragoste urmează ţie. 


Stih: Sfinte cuvioase părinte Ştefan, roagă-te lui Dumnezeu pentru noi. 

Cu învăţăturile tale, cuvioase, se luminează marginile pământului, că ai strălucit ca 
un luminător în Biserica lui Hristos, în care s-a întărit inima ta, purtătorule de 
Dumnezeu. 


Slavă Tatălui şi Fiului şi Sfântului Duh. 


Păzitu-ţi-ai sufletul nerobit de patimi şi de dezmierdările trupului, cinstite şi pur- 
tătorule de Dumnezeu Ştefan. Pentru acestea, acum te lăudăm după vrednicie. 


Şi acum şi pururea şi în vecii vecilor. Amin (a Născătoarei). 


Arătatu-te-ai cu curăție, strălucind ca şi crinul în mijlocul spinilor cu strălucirea 
fecioriei tale, Stăpână, Născătoare de Dumnezeu, prea cinstită. 


Irmosul: Inflorit-a pustiul ca şi crinul, Doamne, Biserica păgânilor cea stearpă prin 
venirea Ta, întru care s-a întărit inima mea. 

Cântarea a 4-a 

Irmos: Venit-ai din Fecioară, nu sol, nici înger, ci Tu Însuţi, Domnul, Te-ai Întru- 
pat şi m-ai mântuit pe mine, tot omul. Pentru aceasta, cântăm Tie: Slavă puterii 
Tale, Doamne. 

Stih: Sfinte cuvioase părinte Ştefan, roagă-te lui Dumnezeu pentru noi. 

Tu, prea cuvioase Ștefan, te-ai făcut cunună sihaştrilor, fiind împodobit cu bună- 
tatea ca şi cu o piatră de mult preţ, căci te-ai arătat podoabă cu adevărat de 
Dumnezeu dăruită, fericite. 

Stih: Sfinte cuvioase părinte Ştefan, roagă-te lui Dumnezeu pentru noi. 
Înţelepciunea cea dumnezeiască o ai cinstit, purtătorule de Dumnezeu. Pentru 
aceea, te-a luminat ea pe tine cu cununile darurilor, pricinuindu-ţi ție slava cea veş- 
nică, părinte cinstite. 

Slavă Tatălui şi Fiului şi Sfântului Duh. 

Cunună neveştejită ţi-a împletit ție Stăpânul, ca Unul ce este Drept, făcându-ți 
răsplătire pentru bunătate, prea fericite, că tu te-ai făcut ucenic curat slavei, cuge- 
tătorule de Dumnezeu. 


Şi acum şi pururea şi în vecii vecilor. Amin (a Născătoarei). 


Eva mi-a adus mie roada morţii, iar tu, prea curată, născând Viaţa cea ipostatică, 
iarăşi m-ai înviat. Pentru aceea, grăiesc către tine: Bucură-te, pururea Fecioară! 


Cântarea a 5-a 

Irmos: Mijlocitor Te-ai făcut lui Dumnezeu şi oamenilor, Hristoase Dumnezeule. 
Că prin Tine, Stăpâne, am aflat izbăvirea din noaptea necunoştinţei către Părintele 
Tău, începătorul luminii. 

Stih: Sfinte cuvioase părinte Ştefan, roagă-te lui Dumnezeu pentru noi. 

Cu dragostea nepătimirii ai stins pornirea patimilor, de Dumnezeu purtătorule 


Ştefan şi ţi-ai luminat starea sufletului prin priviri la cele înalte şi prin fapte, pă- 
rinte. 

Stih: Sfinte cuvioase părinte Ştefan, roagă-te lui Dumnezeu pentru noi. 

Cu minte curată ai citit Scripturile Duhului, grăitorule de Dumnezeu Sfinte Ştefan 
şi ai adunat dumnezeiasca avuţie a privirii la cele înalte şi a faptei, cuvioase 
părinte. 

Slavă Tatălui şi Fiului şi Sfântului Duh. 

Încercând a afla adâncimea înţelepciunii, ai luat, prea cuvioase Ştefan, cât a fost de 
folos spre întrebuințare şi prin osteneli ai primit mărgăritarul cunoştinţei cel de 
mult preţ. 

Şi acum şi pururea şi în vecii vecilor. Amin (a Născătoarei). 

Preacurată Născătoare de Dumnezeu, iată, precum a zis Isaia mai înainte, ai primit 
în pântece mai presus de minte pe Hristos Dumnezeu şi mai presus de fire L-ai 
născut pe EI, Născătoare de Dumnezeu. 

Cântarea a 6-a 

Irmos: În adâncul greşelilor... 


Stih: Sfinte cuvioase părinte Ştefan, roagă-te lui Dumnezeu pentru noi. 


Arătatu-te-ai luminător lumi prea luminat, părinte Ştefan, luminând cu luminile 
cuvântului pe cei ce aleargă la tine cu credinţă şi cu dragoste. 


Stih: Sfinte cuvioase părinte Ştefan, roagă-te lui Dumnezeu pentru noi. 


Fericit ţi-ai petrecut viaţa, că, închizându-ţi simţirile, ai ieşit afară din tulburarea 
lumii şi ai vorbit cu Dumnezeu, Sfinte Ştefan. 


Slavă Tatălui şi Fiului şi Sfântului Duh. 


Foarte frumoasă, foarte bună este cununa cu care acum te-a încununat Domnul tău, 
înălţându-te cu bunătăţile şi stăpânind patimile, prea alesule. 


Şi acum şi pururea şi în vecii vecilor. Amin (a Născătoarei). 

Mai presus de fire ai născut, Fecioară şi în veac petreci, arătând semnele Dumne- 
zeirii celei adevărate a Fiului şi Dumnezeului tău. 


Irmosul: In adâncul greşelilor fiind înconjurat, chem adâncul milostivirii Tale cel 
neurmat: din stricăciune, Dumnezeule, scoate-mă. 


Condac, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Cercând adâncimea înţelepciunii, Sfinte Ştefan, te-ai învrednicit a o câştiga după 
bună plăcere. Şi prin dureri ai dobândit piatra cea de mult preţ a înţelepciunii, prea 
fericite. 

Cântarea a 7-a 

Irmos: Porunca cea potrivnică lui Dumnezeu, a tiranului celui păgân, înaltă văpaie 
a ridicat; iar Hristos, Cel ce bine este cuvântat şi Preaslăvit, a întins cinstitorilor de 
Dumnezeu tineri roua Duhului. 

Stih: Sfinte cuvioase părinte Ştefan, roagă-te lui Dumnezeu pentru noi. 
Cuvintele dogmelor tale, cuvioase, luminându-se de darul Duhului, dau miros; că 
cinstind o Dumnezeire în Trei Feţe şi luând Intruparea Cuvântului, ne umpli pe noi 
de miros bun, prea fericite. 

Stih: Sfinte cuvioase părinte Ştefan, roagă-te lui Dumnezeu pentru noi. 

Viaţa potrivindu-se cu cuvântul tău, părinte, îndoite cununi ţi-a pricinuit ţie, prea 
fericite. Căci te-ai făcut organ înțelepciunii, părinte prea cinstite, cântând Zidi- 
torului tău: Binecuvântat eşti şi Preamilostiv. 

Slavă Tatălui şi Fiului şi Sfântului Duh. 

Cu minte curată şi cu strălucirea cugetului, cu curăţia trupului şi cu cinstita feciorie 
ţi-ai petrecut viaţa, cugetătorule de Dumnezeu, arătându-te prinos prea ales Văză- 


torului a toate şi Atotţiitorului. 


Şi acum şi pururea şi în vecii vecilor. Amin (a Născătoarei). 

Îndreptând viaţa mea, povăţuieşte-o către limanul tău cel cu totul liniştit, prea 
cinstită, Ceea ce ai născut pe Dumnezeu, Izvorul bunătăţilor, care dă tuturor 
credincioşilor îndestularea bunătăţii. 

Cântarea a 8-a 

Irmos: Cuptorul cel cu foc... 

Stih: Sfinte cuvioase părinte Ştefan, roagă-te lui Dumnezeu pentru noi. 

Cunună frumoasă a pus pe creştetul tău Hristos, Dătătorul de viaţă, cuvioase 
Ştefan, cel ce porţi nume de cunună, pentru sudorile şi pentru ostenelile tale cele 
nenumărate; de care, bucurându-te, te-ai nevoit înfierbântat de dragostea Lui. 

Stih: Sfinte cuvioase părinte Ştefan, roagă-te lui Dumnezeu pentru noi. 

Trecând peste toată simţirea, prea fericite, te-ai unit cu Mintea cea dintâi, prin cură- 
ţia sufletului şi prin cinstită vieţuire, purtătorule de cunună, Sfinte Ştefan, cântând: 
prea înălţaţi, toate lucrurile, pe Domnul. 

Binecuvântăm pe Tatăl şi pe Fiul şi pe Sfântul Duh, Dumnezeu. 

Cu dragoste mare urmând viaţa cea dumnezeiască a purtătorului de Dumnezeu 
Sava, prea fericite Ştefane, ai râvnit cinstea vieţuirii lui, prea lăudate; căci cu ade- 
vărat te-ai făcut pildă prea aleasă a aceluia. 

Şi acum şi pururea şi în vecii vecilor. Amin (a Născătoarei). 

Mintea cea nepătimitoare în pântecele tău s-a unit cu mintea cea omenească şi cu 
nevrednicia trupului, s-a făcut sub vreme Cel mai presus de vreme. Pentru aceasta, 
cu credinţă şi cu dragoste te slăvim, Născătoare de Dumnezeu, prea curată. 


Irmosul: 


Să lăudăm bine să cuvântăm şi să ne închinăm Domnului, cântându-l şi prea 
înălţându-L pe Domnul întru toţi vecii. 


Cuptorul cel cu foc oarecând în Babilon, lucrările şi-a despărțit cu dumnezeiasca 
poruncă, pe haldei arzând. Şi a răcorit pe credincioşii care cântau: Binecuvântaţi, 
toate lucrurile Domnului, pe Domnul. 


kk hkkhkhkkrhkhkhkhkhkhhkikhkihkikhikiki 


e Xe De Xe e De Xe e e Xe e e e De De e e e e e e De e e e e e e e e e XX 


kkkkhkkkkkhkhkikhkhkhkrhkikhhkikrhihkiki kk 


XP Xp e e Xe e Xe e e Xe e e Xe e De e Xe e e e e e e e e e E e e Xe Xe XX 


Cântarea a 9-a 
Irmos: Fiul Părintelui Celui fără de... 
Stih: Sfinte cuvioase părinte Ştefan, roagă-te lui Dumnezeu pentru noi. 


Prea cinstite Ştefan, în chip ales îndulcindu-te acum şi dobândind desfătarea cea 
mai presus de gând, unde cetele sfinţilor dănţuiesc împrejurul lui Dumnezeu, pe cei 
ce te cinstesc acum, trage-i către tine cu mijlocirea ta, fericite. 


Stih: Sfinte cuvioase părinte Ştefan, roagă-te lui Dumnezeu pentru noi. 


Mutatu-te-ai, veselindu-te, către săvârşirea doririlor, către adevărata fericire, către 
frumuseţea cea prea aleasă, către viaţa cea cu adevărat nesfârşită, către lumina cea 
neînserată, purtătorule de Dumnezeu, părinte Ștefan. 


Slavă Tatălui şi Fiului şi Sfântului Duh. 


Fiind dat lui Dumnezeu din vârstă fragedă, ca soarele ai strălucit în adunarea siha- 
ştrilor, răspândind bunătăţile vietuirii tale ca nişte raze, prea dulce Ştefan, purtă- 
torule de Dumnezeu, părinte cuvioase. 


Şi acum şi pururea şi în vecii vecilor. Amin (a Născătoarei). 


Toţi proorocii cunoscând de departe cu ochi prooroceşti, au glăsuit mai înainte că 
vei fii Maică a Făcătorului a toate şi Stăpânului tuturor. Pentru aceea, prea lăudată, 
te propovăduim Născătoare de Dumnezeu. 


Irmosul: Fiul Părintelui Celui fără de început, Dumnezeu şi Domnul, întrupându- 
Se din Fecioară S-a arătat nouă, ca să lumineze cele întunecate şi să adune cele 
risipite. Pentru aceasta, pe Născătoarea de Dumnezeu cea prea lăudată o slăvim. 


Sedelna, glasul 1. Podobie: Mormântul Tău, Mântuitorule, ostaşii străjuindu-l, 
morţi s-au făcut de strălucirea îngerului ce s-a arătat, care a vestit femeilor Învie- 
rea. Pe Tine Te mărim, Pierzătorul stricăciunii, la Tine cădem, cel ce ai înviat din 
mormânt la Unul Dumnezeul nostru. 


Sângele tău, înțelepte, cu taină a strigat de pe pământ către Dumnezeu, cu sângele 
lui Abel, de Dumnezeu înţelepțite. Că luminat ai propovăduit Treimea cea Nezi- 

dită. Pentru aceasta, cuvioase, ca un păstor strălucind, ai gonit pe lupii eresului cu 
praştia Duhului. 


Sedelna Preasfintei Născătoare de Dumnezeu, glasul 1. Podobie: Mormântul Tău, 
Mântuitorule, ostaşii străjuindu-l, morţi s-au făcut de strălucirea îngerului ce s-a 
arătat, care a vestit femeilor Învierea. Pe Tine Te mărim, Pierzătorul stricăciunii, la 
Tine cădem, cel ce ai înviat din mormânt la Unul Dumnezeul nostru. 


Ceea ce nu ştii de mire, curată, de Dumnezeu Născătoare, Fecioară, ceea ce eşti 
folositoare şi acoperământul creştinilor, izbăveşte de primejdii şi de necazuri şi de 
asuprelile cele rele pe toţi cei ce au nădejde în tine, curată şi mântuieşte sufletele 
noastre cu dumnezeieştile tale rugăciuni. 

Canon de rugăciune către Sfântul cuvios Ştefan Savaitul, făcătorul de canoane 
(28 octombrie) 





Troparul Sfântului cuvios Ştefan Savaitul, făcătorul de canoane, glasul al 8-lea: 
Îndreptătorule al Ortodoxiei, învăţătorule al dreptei cinstiri de Dumnezeu şi al 
curăției şi luminătorule al lumii, podoaba călugărilor cea de Dumnezeu insuflată 
Sfinte părinte Ştefan, înțelepte, cu învăţăturile tale pe toţi i-ai luminat. Alăută 
duhovnicească, roagă-te lui Hristos Dumnezeu ca să mântuiască sufletele noastre. 


Cântarea 1, glasul al 2-lea 

Irmos: Întru adânc a aşternut de demult toată oastea lui Faraon puterea cea într- 
armată, iar întrupându-Se Cuvântul, a pierdut păcatul cel rău, Domnul cel Prea 
slăvit, căci cu Slavă S-a prea mărit. 

Stih: Sfinte cuvioase părinte Ştefan, roagă-te lui Dumnezeu pentru noi. 

Ție, prea fericite, aducând mulţumire pentru învăţătura ta, ne împlinim datoria, 
Sfinte Ştefan, împletindu-ţi laudă; iar tu, primind aceasta cu blândeţe, prea fericite, 


dă-mi prin rugăciunile tale harul Duhului. 


Stih: Sfinte cuvioase părinte Ştefan, roagă-te lui Dumnezeu pentru noi. 

Pornirea patimilor celor de pierzare ai veştejit-o, părinte, prin cuget gânditor de 
Dumnezeu; că ai fost blând, bine primitor, lin şi smerit, fiind încununat cu cuvântul 
înţelepciunii şi al ştiinţei, Sfinte cuvioase Ştefan. 

Slavă Tatălui şi Fiului şi Sfântului Duh. 

Cu sfinţenie te-ai împodobit pe tine însuţi, părinte, prin cunoştinţă şi prin harul 
lucrării faptelor bune, grăitorule de Dumnezeu, prea cuvioase Ştefan; că, dorind de 
cununile Slavei lui Hristos, ţi-ai împlinit foarte bine dorinţa. 

Și acum şi pururea şi în vecii vecilor. Amin (a Născătoarei). 

Mai aleasă eşti decât toate făpturile cele văzute şi nevăzute, ceea ce ești fără de 
prihană, că ai născut pe Ziditorul precum bine a voit să Se Intrupeze din pântecele 
tău, Preacurată; pe care roagă-L cu îndrăzneală, să mântuiască sufletele noastre. 
Cântarea a 3-a 

Irmos: Înflorit-a pustiul... 


Stih: Sfinte cuvioase părinte Ştefan, roagă-te lui Dumnezeu pentru noi. 


Strălucit-a viaţa ta, de Dumnezeu purtătorule, Sfinte Ştefan, în lume, ca soarele cel 
prea luminos şi a luminat pe cei ce cu credinţă şi cu dragoste se alipesc de tine. 


Stih: Sfinte cuvioase părinte Ştefan, roagă-te lui Dumnezeu pentru noi. 

Cu învăţăturile tale, cuvioase, se luminează marginile lumii, că ai strălucit ca un 
luminător, purtătorule de Dumnezeu, Bisericii lui Hristos, în care s-a întărit inima 
ta. 

Slavă Tatălui şi Fiului şi Sfântului Duh. 

Păzitu-ţi-ai sufletul nerodit de patimi şi de dezmierdările trupului, purtătorule de 
Dumnezeu, cinstite părinte Ştefan. Pentru aceasta, acum, după vrednicie, pe tine te 


lăudăm. 


Şi acum şi pururea şi în vecii vecilor. Amin (a Născătoarei). 

Arătatu-te-ai cu curăţia, Stăpână, ca şi crinul în mijlocul spinilor, strălucind cu 
strălucirile Fecioriei Tale, Născătoare de Dumnezeu Fecioară, pururea prea cinstită. 


Irmosul: Inflorit-a pustiul ca şi crinul, Doamne, Biserica păgânilor cea stearpă prin 
venirea Ta, întru care s-a întărit inima mea. 


Cântarea a 4-a 

Irmos: Venit-ai din Fecioară, nu sol, nici înger, ci Tu Insuţi, Domnul, Te-ai Intru- 
pat şi m-ai mântuit pe mine, tot omul. Pentru aceasta, cântăm Tie: Slavă puterii 
Tale, Doamne. 

Stih: Sfinte cuvioase părinte Ştefan, roagă-te lui Dumnezeu pentru noi. 

Tu, Sfinte prea cuvioase Ştefan, te-ai făcut cunună sihaştrilor, fiind împodobit nu 
cu piatră de mult preţ, ci cu virtutea; că te-ai arătat cu adevărat, fericite, locaş al lui 
Dumnezeu, cu har dăruit. 

Stih: Sfinte cuvioase părinte Ştefan, roagă-te lui Dumnezeu pentru noi. 

Cinstit-ai purtătorule de Dumnezeu înţelepciunea cea dumnezeiască; că aceasta te- 
a luminat pe tine cu cununile harurilor ei, pricinuindu-ţi mărirea cea veşnică, 
părinte pururea pomenite. 


Slavă Tatălui şi Fiului şi Sfântului Duh. 


Cu toate mişcările inimii ai poftit dorinţa cea din urmă, părăsind dulceaţa lumii; şi 
după dorirea ta ai şi aflat desfătare potrivită, prea fericite. 


Şi acum şi pururea şi în vecii vecilor. Amin (a Născătoarei). 


Rodul morţii mi-a adus Eva, iar tu, prea curată, născând Viaţa cea ipostatică, iarăşi 
m-ai înviat. Pentru aceasta, cânt ţie: Mărire Naşterii tale, Stăpână! 


Cântarea a 5-a 
Irmos: Mijlocitor Te-ai făcut lui Dumnezeu şi oamenilor, Hristoase Dumnezeule. 


Că prin Tine, Stăpâne, am aflat izbăvirea din noaptea necunoştinţei către Părintele 
Tău, începătorul luminii. 

Stih: Sfinte cuvioase părinte Ştefan, roagă-te lui Dumnezeu pentru noi. 


Pomenirea patimilor, cu dragostea nepătimirii ai stins-o, purtătorule de Dumnezeu, 
Sfinte Ştefan, şi cu gândurile şi cu faptele ai luminat toată starea sufletului. 


Stih: Sfinte cuvioase părinte Ştefan, roagă-te lui Dumnezeu pentru noi. 

Cu cuget curat ai vorbit prin scripturile Duhului, de Dumnezeu grăitorule, părinte 
Ştefan şi ai adunat bogăția gândirii şi a faptei, gânditorule de Dumnezeu, părinte 
Cuvioase. 

Slavă Tatălui şi Fiului şi Sfântului Duh. 

Cercetând adâncul înţelepciunii, cuvioase Ştefan şi aflându-L, ai cuprins cât este de 
trebuinţă; şi prin osteneli, ai câştigat mărgăritarul cel de mult preţ al cunoștinței, 
prea fericite. 

Şi acum şi pururea şi în vecii vecilor. Amin (a Născătoarei). 

lată ai luat în pântece Născătoare de Dumnezeu prea curată, pe Hristos Dumnezeu, 
mai presus de cuvânt, precum Isaia a grăit mai înainte şi L-ai născut mai presus de 
fire. 

Cântarea a 6-a 

Irmos: În adâncul greşelilor... 


Stih: Sfinte cuvioase părinte Ştefan, roagă-te lui Dumnezeu pentru noi. 


Arătatu-te-ai, părinte Ştefan, luminător al lumii prea luminat, luminând cu strălu- 
cirea cuvântului, pe cei ce aleargă către tine cu credinţă şi cu dragoste. 


Stih: Sfinte cuvioase părinte Ştefan, roagă-te lui Dumnezeu pentru noi. 


Cu fericire ţi-ai petrecut viaţa, că, închizându-ţi simţirile, ai ieşit afară din tul- 
burarea lumii şi cu Dumnezeu ai vorbit, Sfinte Ştefan. 


Slavă Tatălui şi Fiului şi Sfântului Duh. 


khkkhkkhkhkkrhkhkhkhkhkhhkikhkihkikhkikikik 


e Xe e Xe e De Xe e e Xe e e e De De e e e e e e De e e e e e e e e e XX 


khkkkhkkkhkkhkhkikhkhkhkrhkkhhkikrhihkikiyik 


XP Xp e e Xe e Xe e e Xe e e Xe e e e XP e e e e e e Xe e E E e e e e XX 


Cât este de bună, cât este de frumoasă cununa ta, cu care te-ai încununat acum, 
prea înțelepte Ştefan, fund încununat cu virtuțile şi împărățind peste patimi, prea 
alesule. 


Şi acum şi pururea şi în vecii vecilor. Amin (a Născătoarei). 


Mai presus de fire ai născut Fecioară şi eşti în veci Fecioară, arătând semnele 
Dumnezeirii celei Adevărate, a Fiului şi Dumnezeului tău. 


Irmosul: In adâncul greşelilor fiind înconjurat, chem adâncul milostivirii Tale cel 
neurmat: din stricăciune, Dumnezeule, scoate-mă. 


Condac, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele Tău, îndurările Tale dăruieşte-i, Hris-toase Dumnezeule. Veseleşte 
cu puterea Ta pe binecredincioşii creştini, dăruindu-le lor biruință asupra celui 
potrivnic, având ajutorul Tău armă de pace, nebiruită biruinţă. 


Sădit-ai raiul virtuţilor şi l-ai udat cu curgerile lacrimilor tale, ca cel ce ai dobândit 
lemnul Vieţii, prea mărite; izbăveşte cu rugăciunile tale din stricăciune turma ta, 
păzeşte de asuprire pe cei ce te cinstesc pe tine cu căldură. Că pe tine, înțelepte, 
folositor prea mare toţi cu credinţă şi cu dragoste te-am agonisit. 


Cântarea a 7-a 

Irmos: Porunca cea potrivnică lui Dumnezeu, a tiranului celui păgân, înaltă văpaie 
a ridicat; iar Hristos, Cel ce bine este cuvântat şi Preaslăvit, a întins cinstitorilor de 
Dumnezeu tineri roua Duhului. 

Stih: Sfinte cuvioase părinte Ştefan, roagă-te lui Dumnezeu pentru noi. 
Cuvintele dogmelor tale, cuvioase, aromează, luminându-se cu darul Duhului; că 
cinstind o Dumnezeire în Trei Feţe şi lăudând Intruparea Cuvântului, ne umpli pe 


noi de bun miros, întru tot fericite. 


Stih: Sfinte cuvioase părinte Ştefan, roagă-te lui Dumnezeu pentru noi. 

Fiindu-ţi viaţa asemenea cu cuvântul, părinte, ţi-a pricinuit ție cunună îndoită, prea 
fericite; că te-a făcut organ al înţelepciunii, părinte prea cinstite, cântând Zidi- 
torului tău: Binecuvântat eşti şi Prea mărit. 


Slavă Tatălui şi Fiului şi Sfântului Duh. 

Cuvântul tău este cu sare potrivit, viaţa ta s-a arătat luminată cu harul, prea fericite 
dumnezeiescule Ştefan; pentru aceea ai locuit în Locaşurile cele de sus veselindu- 
te, stând acum înaintea lui Hristos cu îndrăzneală. 

Şi acum şi pururea şi în vecii vecilor. Amin (a Născătoarei). 

Îndreptând viaţa mea, Preacurată, povăţuieşte-mă către Limanul cel cu totul lin, ca 
una ce ai născut pe Dumnezeu, izvorul binelui, Cel ce dă tuturor credincioşilor 
bunătatea nestricăciunil. 

Cântarea a 8-a 

Irmos: Cuptorul cel cu foc... 

Stih: Sfinte cuvioase părinte Ştefan, roagă-te lui Dumnezeu pentru noi. 

Cunună împodobită a pus pe creştetul tău Dătătorul de viaţă Hristos, Sfinte prea 
cuvioase părinte Ştefan, cel cu numele de cunună; că te-ai încuviinţat prin fapte şi 
te-ai arătat cu socotință, cântând: prea înălțaţi toate lucrurile Domnului, pe 
Domnul! 

Binecuvântăm pe Tatăl şi pe Fiul şi pe Sfântul Duh, Dumnezeu. 

Pe mucenicii lui Hristos i-ai lăudat, gânditorule de Dumnezeu şi cetele sfinților şi 
împreună cu ei te-ai sălăşluit, umplându-te de veselie şi de dumnezeiasca desfătare 
şi cântând: prea înălţaţi toate lucrurile Domnului, pe Domnul! 

Şi acum şi pururea şi în vecii vecilor. Amin (a Născătoarei). 

Gândul cel fără de patimă, în pântecele tău se uneşte cu gândul cel omenesc, 
Preacurată şi prin zămislirea Trupului s-a făcut sub vreme Cel mai înainte de veci. 


Pentru aceasta, cu credinţă şi cu dragoste te mărim pe tine, Născătoare de Dumne- 
zeu. 

Irmosul: 


Să lăudăm bine să cuvântăm şi să ne închinăm Domnului, cântându-l şi prea 
înălțându-L pe Domnul întru toţi vecii. 


Cuptorul cel cu foc oarecând în Babilon, lucrările şi-a despărțit cu dumnezeiasca 
poruncă, pe haldei arzând. Şi a răcorit pe credincioşii care cântau: Binecuvântaţi, 
toate lucrurile Domnului, pe Domnul. 

Cântarea a 9-a 

Irmos: Fiul Părintelui Celui fără de... 

Stih: Sfinte cuvioase părinte Ştefan, roagă-te lui Dumnezeu pentru noi. 

Prea cinstite Ştefan, cel ce te îndulceşti acum curat şi ai dobândit desfătarea cea 
mai presus de gând, unde adunările Sfinţilor dănțuiesc, împrejurul lui Dumnezeu, 
fericite, fiind mijlocitor, trage către tine pe cei ce aleargă la ajutorul tău. 

Stih: Sfinte cuvioase părinte Ştefan, roagă-te lui Dumnezeu pentru noi. 
Mutatu-te-ai vesel către culmea celor dorite, către Însuşi Cel cu adevărat fericit, 
către frumuseţea cea în totul aleasă, către Viaţa cea cu adevărat neîmbătrânită, 
către Lumina cea Neînserată, purtătorule de Dumnezeu, părinte Ştefan. 

Slavă Tatălui şi Fiului şi Sfântului Duh. 

Ca soarele ai strălucit în cetele călugărilor, fund sfințit din pruncie şi împrăştiind 
virtuțile vieţuirii tale ca nişte raze, prea dulce Ştefan, purtătorule de Dumnezeu 
părinte cuvioase. 

Şi acum şi pururea şi în vecii vecilor. Amin (a Născătoarei). 

Cunoscându-te de departe proorocul, prin ochii cei mai înainte văzători, de tine a 
grăit mai înainte, că vei fi Maică, Făcătorului tuturor şi Stăpânului. Pentru aceasta, 
te mărim pe tine, întru tot lăudată, Născătoare de Dumnezeu. 

Irmosul: Fiul Părintelui Celui fără de început, Dumnezeu şi Domnul, întrupându- 


Se din Fecioară S-a arătat nouă, ca să lumineze cele întunecate şi să adune cele 
risipite. Pentru aceasta, pe Născătoarea de Dumnezeu cea prea lăudată o slăvim. 

Sedelna, glasul al 8-lea. Podobie: Înviat-ai din morți... 


Făcându-ţi sufletul locaş luminos al Sfântului Duh, părinte cuvioase, ai avut 
înăuntru negrăit pe Împăratul Hristos şi Domnul; aflat-ai bogăţie de minuni şi 
împărți lumii harul cel îmbelşugat. Pentru aceea păzeşte de primejdii şi de 
stricăciune, pe toţi cei ce te laudă pe tine. 


Sedelna Preasfintei Născătoare de Dumnezeu, glasul al 8-lea. Podobie: Înviat-ai 
din morţi... 


Fecioară Marie, mărirea îngerilor, tu, frumuseţea cea veselitoare şi podoaba pă- 
mântenilor, dăruieşte iertare de păcate, celor ce te laudă pe tine; milostiveşte-te 
spre robii tăi, că tu eşti scăparea celor deznădăjduiţi, prea curată şi cu adevărat eşti 
tare solitoare oamenilor. 


Sedelna Sfintei Cruci şi a Preasfintei Născătoare de Dumnezeu, glasul al 8-lea. 
Podobie: Inviat-ai din morţi... 


Mieluşeaua cea curată, văzând pe Mieluşelul şi Păstorul spânzurat pe Cruce, striga: 
Fiul meu, ce este această vedere străină şi neaşteptată? Cum se osândeşte Viaţa la 
moarte, asemenea cu oamenii? Dar te scoală din morţi a treia zi precum ai zis, ca, 
bucurându-mă, să Te măresc pe Tine. 


kk hkkhkhkkrhkhkhkhkhkhhkikhkihkikhikiki 


e Xe e Xe e De Xe e e Xe e e e De De e e e e e e De e e e e e e e e e XX 


khkkhkkhkkhkhkhkhkhkhkhkhkhkikkhhkhhkhkyikikyi 


XP XP XP XP XP e e e XP Xe XP e XP e e e e e e e e e Xe e e e e e 


Imnografie 





Condacul Sfântului cuvios Ştefan Savaitul - 13 iulie: Cercând adâncimea înţele- 
pciunii, Sfinte Ştefan, te-ai învrednicit a o câştiga după bună plăcere. Şi prin dureri 
ai dobândit piatra cea de mult preţ a înţelepciunii, prea fericite. 


Condacul Sfântului cuvios Ştefan Savaitul, făcătorul de canoane - 28 octombrie: 
Sădit-ai Raiul virtuților şi l-ai udat cu curgerile lacrimilor tale, ca cel ce ai dobândit 
Lemnul Vieţii, prea mărite; izbăveşte cu rugăciunile tale din stricăciune turma ta, 
păzeşte de asuprire pe cei ce te cinstesc pe tine cu căldură. Că pe tine, înțelepte, 
folositor prea mare toţi cu credinţă şi cu dragoste te-am agonisit. 


Troparul Sfântului cuvios Ştefan Savaitul, făcătorul de canoane - 28 octombrie: 
Îndreptătorule al Ortodoxiei, învăţătorule al dreptei cinstiri de Dumnezeu şi al 
curăției şi luminătorule al lumii, podoaba călugărilor cea de Dumnezeu insuflată 
Sfinte părinte Ştefan, înțelepte, cu învăţăturile tale pe toți i-ai luminat. Alăută 
duhovnicească, roagă-te lui Hristos Dumnezeu ca să mântuiască sufletele noastre. 

Vieţile Sfinţilor - Cuviosul Ştefan Savaitul (13 iulie) 





Viaţa cuviosului Ştefan nu am aflat-o scrisă nicăieri, însă suntem încredințţaţi, din 
slujba lui scrisă în Minei, că s-a făcut monah din tînăra lui vârstă şi cu faptele lui 
cele bune a strălucit ca o rază în adunările monahiceşti, păzindu-şi curăţia trupului 
său. Şi prin dorirea cea mare, urmând purtătorului de Dumnezeu Sava, s-a făcut 
ucenic al său. Astfel, după moartea aceluia, s-a făcut următor ales şi, cercând 
adâncul înţelepciunii, s-a nevoit împotriva hulitorilor eretici. Deci, bineplăcând lui 
Dumnezeu, s-a mutat la El şi s-a numărat în ceata cuvioşilor. 

Sfântul cuvios Ștefan Savaitul - Viaţa 





Cuviosul Ştefan Savaitul - 1 se spune „Savaitul” deoarece s-a călugărit din tine- 
reţe în vestita Mănăstire Sfântul Sava din Palestina. Pentru viaţa sa duhovnicească 
îmbunătăţită a fost învrednicit cu treapta arhieriei. 


Bunul Dumnezeu l-a învrednicit cu darul tămăduirilor. Astfel, a vindecat prin 
rugăciune o fecioară stăpânită de diavol; îmblânzea animalele sălbatice şi prin 
lovirea cu toiagul în piatră a făcut să iasă apă, pentru ca unul din ucenicii lui să-şi 
potolească setea. 


A trecut cu pace la Domnul. 

Sinaxar - Sfântul cuvios Ștefan Savaitul - 13 iulie 


SFINȚII ZILE 


SFINŢII ZILEI 


SFINȚIIZILEt 


RĂMAS ORFAN DE MIC COPIL, 
A FOST LUAT ÎN GRIJĂ DE 


UNCHIUL SĂU ZAHARTAPMONAH 
DIN LAVRA SFÂNTULUISAYA. 


NTUL 
STEFAN SAVAITUL 


13 IULIE 





https://www.trinitas.tv/sfantul-cuvios-stefan-savaitul-13-iulie/ 


Sfântul Ştefan Savaitul se numeşte aşa pentru că a fost un monah nevoitor al Mâ- 
năstirii Sfântului Sava din Palestina. 


Ştefan s-a născut într-un sat palestinian din apropierea Ascalonului. Tatăl său se 
numea Chiric, iar mama Serghia. A rămas orfan de la o vârstă fragedă, moment în 
care Zaharia, un unchi de-al său, monah din Lavra Sfântului Sava, l-a luat în grijă. 
A început astfel să trăiască în mânăstire de la vârsta de nouă ani. A stat cu râvnă 
sub ascultarea şi îndrumarea lui Zaharia, iar la vremea potrivită acesta l-a călugărit. 


Cincisprezece ani a stat împreună cu unchiul său până când acesta a părăsit mâ- 
năstirea fiind ales stareţ la mânăstirile Castellon şi Spelaion. 


Sfântul Ştefan a rămas la Mânăstire făcând ascultări diferite. A fost brutar, a primit 
oaspeţi la arhondaric, adică la chiliile dedicate primirii vizitatorilor, iar la timpul 
potrivit a fost hirotonit diacon fiind vreme de patru ani canonarh în timpul sluj- 
belor. 

Sporind în viața duhovnicească a ales să se nevoiască mai intens trăind vreme de 
cinci ani zăvorât în chilie, ieșind doar sâmbăta şi duminica să meargă la Sfânta 
Biserică. După aceşti cinci ani a ieşit în pustie unde a trăit în sfânta singurătate 
până la sfârşitul vieţii sale. A murit la vârsta de 69 de ani în anul 794. 


Acest sfânt al Bisericii, plin de har şi binecuvântare a avut darul de a tămădui pe 
cei care îi cereau ajutorul, de aceea Sfântul Ştefan a mai fost numit Taumaturgul. 


Trebuie făcută diferenţa între Sfântul Ștefan savaitul taumaturgul și un alt Sfânt 
Ștefan Savaitul care era nepotul Sfântului loan Damaschin. Ștefan acesta din urmă, 
era grec de origine şi i se mai spunea poetul pentru că a compus versuri. El a murit 
treisprezece ani mai târziu, după anul 807. 


Descoperirea în cel de-al optsprezecelea secol a unui manuscris grecesc cu viaţa 
Sfântul Ştefan savaitul şi taumaturgul scris de un ucenic al său Leontie, confirmat 
de câteva fragmente în georgiană și alte două manuscrise arabe, ne-a dat posi- 
bilitatea să distingem între acești doi Sfinţi savaiţi omonimi. 


Vocații diferite, daruri duhovniceşti diferite, exemple diferite şi în același timp 
dimpreună sfinți, Biserica 1-a prăznuit împreună atât azi, cât şi pe 28 octombrie. 

Calendar Ortodox - Soborul Sfântului Arhanghel Gavriil; Sfântul cuvios 
Ştefan Savaitul 





Sfântul Arhanghel Gavriil este cel care a adus Sfintei Fecioare Maria, Vestea cea 
Bună a mântuirii. 


Tot el a tălmăcit prorocului Daniil vedeniile minunate, s-a arătat dreptei Ana 
înştiințând-o că va naşte pe Maica Domnului nostru lisus Hristos şi a fost păzitorul 
Sfintei Fecioare Maria pe când se afla în templu. 


S-a arătat şi preotului Zaharia vestindu-i naşterea Sfântului loan Botezătorul, le-a 
vestit păstorilor la Betleem marea bucurie a Naşterii Domnului şi s-a arătat Mân- 
tuitorului Hristos în Grădina Ghetsimani înainte de Patima Sa cea de bunăvoie. 


Tot el s-a arătat femeilor mironosiţe în ziua Invierii Domnului şi Sfintei Fecioare 
Maria pe când se ruga în Muntele Eleonului, vestindu-i apropierea cinstitei 
Adormiri. 

Arhanghelul Gavriil, al cărui nume înseamnă „puterea lui Dumnezeu”, mai este 
pomenit în 8 noiembrie, de Soborul Sfinților Arhangheli Mihail şi Gavriil, dar şi în 
ziua de după Buna Vestire (26 martie). 


Pomenirea de astăzi se datorează sfințirii bisericii din Constantinopol, din secolul 
al IX-lea, cu hramul Arhanghelului Gavrul. 


SR 5 2 


Cuviosul Ștefan Savaitul - s-a călugărit din tinereţe în vestita Mănăstire Sfântul 
Sava din Palestina. Pentru viaţa sa duhovnicească îmbunătăţită a fost învrednicit cu 
treapta arhieriei. 


Bunul Dumnezeu l-a înzestrat cu darul tămăduirilor. Astfel, a vindecat prin 
rugăciune o fecioară stăpânită de diavol; îmblânzea animalele sălbatice şi prin 
lovirea cu toiagul în piatră a făcut să iasă apă, pentru ca unul din ucenicii lui să-şi 
potolească setea. 


A trecut cu pace la Domnul. 

Sfântul Nicolae Velimirovici — Proloagele de la Ohrida din 13 iulie 


Sfintul Nicolae Velimirovigi * 
ei 


PROLOAgĂ 


E (E 


Î 


lule - Decembrie 


Vol. 





Pomenirea Soborului Sfântului Arhanghel Gavriil 


Acest Sfânt Arhanghel al lui Dumnezeu se pomeneşte în ziua a douăzeci şi şasea a 
lunii martie. Astăzi însă facem prăznuire de toate minunile de el lucrate de-a lungul 
istoriei mântuirii. 


Se crede că acest sfânt şi luminat praznic s-a întemeiat mai întâi în Sfântul Munte 
Athos în veacul al nouălea, în timpul domniei împăraţilor Vasile şi Constantin 
porfirogenetul şi al Patriarhului Nicolae Hrisoverghes, şi a fost determinat de 
arătarea Sfântului Arhanghel Gavriil la o chilie de lângă Karyes, unde arhanghelul 
a scris cu degetul lui pe o tăbliță de piatră cântarea Preasfintei Născătoare de 
Dumnezeu Cuvine-se cu adevărat. 


Odată cu această întâmplare se mai pomenesc şi toate celelalte minuni ale 
Sfântului Arhanghel Gavrul: 

— venirea lui la Moise pe când păştea turmele socrului lui, letro, când i-a 
descoperit acestui mare ales al lui Dumnezeu cele despre facerea lumii şi 
toate celelalte pe care Moise le-a însemnat în Cartea Facerii; 

— venirea lui la Prorocul Daniil, întru care i-a descoperit acestuia taina 
împărăției celei viitoare şi venirea Mântuitorului; 

— venirea lui la Sfânta Ana şi făgăduinţa că va da naştere unei fiice, celei 
preabinecuvintate şi Preacurate Fecioare Maria; 

— multele lui veniri la Preacurata Stăpâna noastră Fecioara Maria pe când 
viețuia în Templul de la Ierusalim; 


kk hkkhkhkkrhkhkhkhkhkhkhkikhkhkikrhikikik 


Xe Xe De e Xe e Xe e e Xe e e e De De e e e e e e De e e e e e e e eX 


khkkkhkkkhkkhhkikhkkhkrhkkhhkikrhihkiki kk 


XP Xp e e Xe e Xe e e Xe e e Xe e e e XP e e e e e e Xe e e e e Xe XX 


— venirea lui la marele Preot Zaharia, cu vestirea naşterii înaintemergătorului 
loan, pomenindu-se aici şi pedeapsa pe care i-a dat-o lui Zaharia, de a 
rămâne mut pentru că nu a crezut cele spuse de el; 

— venirea lui din nou la Fecioara care acum se afla în Nazaret, aducându-i 
vestirea cea minunată de la Bunavestire, cum că îl va naşte cu trup pe 
Stăpânul Domnul şi Dumnezeul lisus Hristos; 

— venirea lui la dreptul Iosif; 

— venirea lui înaintea păstorilor din jurul Betleemului,; 

— venirea lui la Domnul însuşi în Grădina Ghetsimani, când L-a întărit pe El, 
ca pe un om, mai înainte de Patima Lui, 

— venirea lui la femeile mironosiţe 


şi multe alte tainice înfățișări şi minuni ale lui. 


Pomenirea Sfântului Iulian, episcopul cetăţii Cenomanis [Le Mans] din Galia 
[Franţa de azi] 


Unii cred că acest Sfânt nu este altul decât Simon cel lepros, care a fost vindecat de 
Domnul. 


Sfântul Apostol Petru 1-a sfințit pe acest Simon episcop şi I-a trimis la păgânii din 
Galia, unde Sfântul Iulian a îndurat toate cumplitele urgii de la acei păgâni, dar a 
izbutit să aducă şi pe mulți la Hristos, făcându-i din păgâni, robi ai lui Dumnezeu. 


Când a botezat pe căpetenia Defenson, mulți dintre supuşii acestuia au îmbrăţişat şi 
ei Sfânta credinţă. Prin harul lui Dumnezeu, el a făcut şi multe minuni: el a 
vindecat bolnavii, a scos afară demonii din oameni şi a înviat morţii. 


EI şi-a sfârşit viaţa cu pace şi la ceasul ieşirii lui, s-a arătat înaintea Prințului 
Defenson în plină zi, pe când acesta şedea la masă. 


Pomenirea Sfântului Ştefan de la Mânăstirea Sfântului Sava [Savaitul] 
Acest Sfânt Ştefan era văr primar cu Sfântul loan Damaschinul. EI bine s-a nevoit 
întru monahiceştile lupte în Mânăstirea Sfântului Sava cel sfințit, pentru care s-a şi 


numit «Savaitul». 


El a fost un mare următor şi propovăduitor al vieţii Sfântului Sava şi o făclie 
luminoasă tuturor monahilor din Palestina. 

EI s-a odihnit în Domnul la anul 794, întru al şaizeci şi nouălea an al vieţii sale. 
Pomenirea Sfintei cuvioase Sara 


Tânără fecioară fiind, Sara s-a retras întru pustniceştile nevoinţe, luptându-se 
monahiceşte timp de şaizeci de ani pe malurile râului Nil, nu departe de 
Alexandria. 


Prin exemplul vieţii ei ea a atras multe femei la viața monahală. 
Ea s-a odihnit în Domnul la anul 370. 
Cântare de laudă la Sfântul Iulian 


Pe când sufletul Sfântului lulian 
Această lume părăsea, 

Iubitul lui fiu duhovnicesc, 
Prinţul Defenson, 

Cu nobilii lui la masă şedea, 

La mijlocul zilei. 


Prinţul uimit priveşte 

La vederea cea neaşteptată a ochilor lui: 
Iată Iulian duhovnicescul părinte 

În mijlocul sălii se-arată, 

îmbrăcat într-un strai ca de foc, 

Cu totul de aur, 

Ca şi un episcop într-a Domnului Biserică. 


Înconjurat este de lumină cerească. 
Zâmbind faţa lui către Prinţul cată. 


Cu el se află şi trei diaconi, 
De strălucire plini, 
Ce în mâinile lor albe ţin lumânări. 


Apoi cereasca vedenie nevăzută se face. 
Prinţul uimit se ridică pe dată 

Și celor cu dânsul le zice grăbit: 

«lată eu pe lulian, Părintele nostru, 

văzut-am acum! 

Pe Sfântul, pe al nostru botezător! 
Oare este cu putinţă ca el 

ăst pământ să-l fi lăsat, 

Și la Ceruri să se fi sălăşluit?» 


Prinţul la drum porneşte degrabă, 
întins tropotind spre casa lui Iulian. 
Ajungând acolo el află 

Că Sfântul în Cereasca împărăție 
Deja s-a sălăşluit. 


Cugetare 


Omul împodobeşte straiele cele simple, cele scumpe şi somptuoase însă, îl 
împodobesc ele pe el. Hainele simple atrag atenţia asupra omului, în timp ce 
hainele cele scumpe atrag atenţia asupra lor. 


Patima pentru hainele de lux secătuieşte de vlagă şi usucă cu totul sufletul omului. 
Acesta este adevăratul motiv pentru care Biserica a oprit întotdeauna hainele cele 
extravagant de scumpe, recomandând întotdeauna cu tărie simplitatea. 


Printre nenumăraţii Sfinţi creştini, nu se află nici măcar unul care să fi aflat în 
hainele cele scumpe ajutor pentru mântuire şi sfinţenie. Mulţi regi şi împărați 
înţelepţi şi mari, nu doar creştini, ci şi păgâni, au iubit simplitatea îmbrăcăminţii. 


Astfel, se zice că împăratul Augustus Octavius, în timpul împărăției căruia S-a 
născut Mântuitorul, purta doar haine simple, ţesute de propria lui soţie sau de fiica 
sau de sora lui. 


Se spune despre Regele Carol al cincilea că purta haine atât de simple, încât de 
multe ori până şi cei mai de pe urmă supuşi ai lui erau îmbrăcați mai bine decât el. 


Un bărbat odată l-a invitat pe ilustrul general grec Filopomenes la masă. 
Filopomenes nu mai acceptase niciodată până atunci o invitație la masă în casa 
unui particular şi de aceea a sosit un pic mai devreme. Gazda încă nu sosise, dar 
soţia gazdei, necunocându-l personal pe marele Filopomen şi văzându-l îmbrăcat 
în haine atât de simple, s-a gândit că acesta este sluga pe care generalul a trimis-o 
mai înaintea lui ca să-i anunţe soţului ei sosirea stăpânului. Gândind aşa, ea i-a 
poruncit părutei slugi să meargă afară şi să crape nişte lemne. 

Filopomenes s-a dus cu bucurie şi a început să crape buştenii cu toporul. Când a 
sosit gazda şi 1-a văzut pe marele general pregătind lemne pentru foc ca o slugă, s- 
a înspăimântat şi I-a întrebat: "Cine a cutezat să-l coboare pe stăpânul meu până la 
o asemenea muncă?" 


La această întrebare generalul a răspuns liniştit: "Hainele mele." 
Luare aminte 


Să luăm aminte la marea şi prea marea răbdare a lui Dumnezeu către poporul evreu 
cel necredincios şi la meritata lor pedeapsă (Numerii 14); 

e La cum Domnul a lucrat mari şi nenumărate minuni înaintea ochilor lui 
Israel, dar ei au rămas îndărătnici în necredinţa lor şi au cârtit împotriva 
lui Moise; 

e La cum Dumnezeu i-a pedepsit, făcându-i să rătăcească timp de patruzeci 
de ani prin pustie şi lăsându-i să piară acolo cu toţii, în afară de Iosua fiul 
lui Nun şi de Caleb; 

e La cum şi unii dintre noi pier în pustia desfrâului, ne mai ajungând 
niciodată la pământul în care curge lapte şi miere şi care este Împărăţia 
Cerurilor. 


Predică despre trebuinţa neapărată a trezviei în lupta contra diavolului 


Fiţi treji, privegheaţi. potrivnicul vostru, diavolul, umblă, răcnind ca un leu, 
căutând pe cine să înghită (1 Petru 5: 8). 

Monahismul ortodox a socotit întotdeauna că trezvia şi dreapta socoteală 
constituie esenţa luptei ascetice. Duhul trebuie să fie pururi treaz, spre a putea simţi 
de departe pericolul şi pururea plin de discernământ şi de dreaptă socoteală, spre a- 
şi da seama cu precizie din ce direcție anume vine pericolul şi de la cine. 


"Fiu treaz, fiul meu, ca să nu calci pe şarpe, ca să nu cazi în groapă, ca să nu te 
întâmpine lupul, ca să nu te îneci în adâncuri, ca să nu rătăceşti de la calea cea 
dreaptă şi să te pierzi în hățişuri!” Aşa îşi sfătuieşte pururi maica pe fiul ei, 
temându-se pentru viaţa trupului lui. 


Cu şi mai mare grijă îşi sfătuieşte şi Maica Biserică fiii, temându-se pentru viaţa 
cea veşnică a sufletelor lor. De aceea, copii, fiți treji, privegheați. Potrivnicul 
vostru cel vechi, diavolul, niciodată nu doarme, nici se odihneşte, ci pururea, ca un 
leu sălbatic şi flămând, umblă şi răcneşte căutând pe cine să înghită. Fiți treji, 
privegheaţi, căci voi sunteţi ca nişte mieluşei, iar el este ca un leu. 


kk hkkhkhkkrhkhkhkhkhkhhkikhkhkikhikikik 


e Xe De Xe e De Xe e e Xe e e e De De e e e e e e De e e e e e e e e XX 


khkkkhkkkhkkhkhkikhkhkhkrhkkhihkikrhkihkikiyik 


XP Xp e Xe Xe e Xe e e Xe e e Xe e e e XP e e e e e e Xe e e e e e e XX 


Când oile simt putoarea grea a lupului, ele aleargă şi se îngrămădesc în jurul 
păstorului lor. Privegheați şi veţi simţi şi voi duhoarea încă şi mai grea a demonilor 
care vă dau târcoale, dar fug de îndată ce scăpaţi la acoperământul Sfântului Păstor, 
Hristos Domnul şi Dumnezeul nostru. 


Veţi simţi reaua duhoare a diavolului care vă vine de la gândurile voastre, de la 
simţirile voastre, de la intenţiile voastre şi de la poftele cele trupeşti ale voastre. 


Toate câte le gândiţi, închipuiți, simţiţi, intenţionaţi sau poftiți împotriva lui 
Hristos şi a Legii lui Hristos, să cunoaşteţi că sunt capcane ale diavolului şi reaua 
lui duhoare. Să cunoaşteţi aceasta şi să fugiţi la Păstorul vostru, aţintindu-vă 
mintea întreagă, inima, sufletul şi trupul la EI. 


O, Stăpâne Iisuse Hristoase, Cela Ce eşti Păstorul nostru pururea Priveghetor, 
trezeşte-ne pe noi şi ne luminează în tot ceasul, ca nu cumva Să năvălească 
duşmanul pe negândite asupra noastră şi să ne înghită, Căci Ţie se cuvine toată 
slava şi mulțumita în veci. Amin. 

Sfântul Nicolae Velimirovici - Proloagele de la Ohrida - Pomenirea Sfântului 
Ștefan, savaitul (26 octombrie) 





El a fost alcătuitor de multe canoane minunate, închinate sfinţilor. EI s-a nevoit 
întru călugăreştile nevoinţe în Mânăstirea Sfântului Sava cel sfințit. EI a fost mai 
apoi sfinţit arhiereu, săvârşindu-se cu pace la anul 807. 

Pr. Silviu Cluci - Mănăstirea Sfântului Sava cel sfinţit 





Sfânta şi cinstita Lavră a Sfântului Părinte Sava cel sfinţit, aflată în Pustiul Iudeii, a 
fost întemeiată de Sfântul Sava cel sfințit în anul 483. 


Sfântul Sava s-a aşezat aici în anul 478, săpându-şi în stâncă o chilie, în peretele 
abrupt din stânga defileului Pârâului Cedrilor. După cinci ani, în jurul Sfântului 
Sava, şaptezeci de monahi şi-au săpat chilii în stânca pe stânga Văii Cedronului, pe 
o distanţă de peste doi kilometri în jurul peşterii Sfântului. Nu după mult timp, 
Sfântul Sava şi ucenicii săi s-au mutat pe partea vestică a prăpastiei, unde s-a 
format mănăstirea pe care şi-a extins-o după nevoie. 


La începutul secolului al VI-lea, în Mănăstirea Sfântului Sava trăiau 150 de 
monahi cu viaţă de obşte şi şaptezeci cu viaţă anahoretică, iar lăcaşul se numea şi 
„Marea Lavră”. Duminica şi de sărbători, slujbele se făceau în comun, iar monahii 
se împărtăşeau cu Trupul şi Sângele Domnului. 


Sub conducerea Sfântului Sava, Marea Lavră a fost bastionul principal în faţa 
asaltului ereziei monofizite, între anii 512 şi 516, iar succesorul Sfântului Sava la 

conducerea mănăstirii - Sfântului loan Savaitul - a luptat împotriva ereziei ori- 
geniste. 


În anul 614, în ziua de 16 mai, sunt ucişi cu sabia 44 de părinţi savaiţi de către 
perşii conduşi de Chrosroe, după invadarea Palestinei, care se află sub stăpânirea 
Imperiului Bizantin. 


Reorganizarea Marii Lavre în timpul patriarhului Modest, după cucerirea arabă, a 
fost urmată de o perioadă de înflorire, între anii 614 şi 843, numită chiar „epoca de 
aur”. Contribuţia Sfintei Lavre atinge apogeul odată cu lupta pentru apărarea 
sfintelor icoane a Sfinților loan Damaschin, Mihail Sincelul, Teofan Zăvorâtul şi 
Teodor al Edessei. 


În secolul al XII-lea, împăratul Manuil Comnenul reface biserica principală şi 
pictura acesteia. Mai apoi, în timpul ocupaţiei cruciate, moaştele Sfântului Sava 
sunt duse la Veneţia. 


În anul 1187, Cruciații sunt învinşi de mamelucii lui Salaadin în bătălia de la 
Hatin. Venirea mamelucilor a debutat cu uciderea călugărilor şi distrugerea parţială 
a clădirilor (biserica şi mormântul Sfântului Sava au fost cruţate). Dar Lavra a 
continuat viața duhovnicească şi rugăciunea către Dumnezeu. 


La mijlocul secolului al XIV-lea s-au refăcut katholikonul şi mormântul Sfântului 
Sava, prin grija împăratului loan Cantacuzino. 


Un nou val de încercări pentru mănăstire a avut loc odată cu intrarea turcilor 
otomani în Palestina, în timpul sultanului Selim I (1517), când au fost ucişi câțiva 
monahi savaiţi care mai rămăseseră în mănăstire. 


Sub stăpânirea otomană, între 1533 şi 1735, Mănăstirea Sfântul Sava a primit 
firmane de protecţie - peste treizeci la număr, de la sultani succedaţi la Înalta 
Poartă, prin care se aprobau diverse solicitări precum refacerea unor clădiri ale 
Lavrei, scutiri de biruri şi protejarea drepturilor obştii monahale. 


În anul 1540, Egumenul Ioachim Valahul, împreună cu cincizeci de monahi se 
aşează în mănăstirea părăsită, iar în anul 1625 patriarhul Teofan al III-lea al 
Ierusalimului răscumpără mănăstirea de la creditori. În perioada 1667-1686, 
mănăstirea este refăcută în întregime de patriarhii Nectarie şi Dositei al II-lea. 

Aspectul de astăzi al Lavrei se datorează construcţiilor care s-au făcut în timpul 
păstoririi stareţului loasaf Cretanul (1843-1874). 


Lavra Sfântului Sava a fost mai protejată de schimbările politice neîncetate în 
Orientul Mijlociu, de la sfârşitul secolului al XIX-lea şi în timpul secolului XX, iar 
viaţa monahală urmează tradiţia. 


Un eveniment foarte important din viaţa contemporană a mănăstirii a avut loc pe 
10 octombrie 1965, când Papa Paul VI a înapoiat Patriarhiei Ierusalimului 
cinstitele moaşte ale Sfântului Sava cel sfințit. 


Marea Lavra a Sfântului Sava din Pustiul Iudeii - galerie foto 
https://doxologia.ro/imagine/marea-lavra-sfantului-sava-din-pustiul-iudeii-galerie-foto 

Troparul Sfântului Cuvios Ştefan | 
Savaitul, făcătorul de canoane i 
15 lulie - Glasul 8 f 


Îndreptătorule al Ortodoxiei, învățătorule 
al dreptei cinstiri de Dumnezeu şi al 
curăției şi luminătorule al lumii, podoaba 
călugărilor cea de Dumnezeu insuflată 
Sfinte Părinte Ştefan, înțelepte, cu 
învățăturile tale pe toţi i-ai luminat. 
Alăută duhovnicească, roagă-te lui 
Hristos Dumnezeu ca să mântuiască 
sufletele noastre. 

Troparul Sfântului Cuvios Ştefan 
Savaitul, făcătorul de canoane 





TI ——. 


13 lulie - Glasul 8 


Îndreptătorule al Ortodoxiei, învățătorule 
al dreptei cinstiri de Dumnezeu şi al 
curăției şi luminătorule al lumii, podoaba 
călugărilor cea de Dumnezeu insuflată 
Sfinte Părinte Ştefan, înțelepte, cu 
învățăturile tale pe toţi i-ai luminat. 
Alăută duhovnicească, roagă-te lui 
Hristos Dumnezeu ca să mântuiască 
sufletele noastre. 

Bucură-te, Sfinte Ştefan, savaitul! 

